Пул Худонинг режасида — Dilkashradio.com\nПул Худонинг режасида\nАссалому алайкум қадрли биродарлар. Бугунги суҳбатимиз мавзуси сизни қизиқтириб қўйгани аниқ. Ҳаёт эканмиз яшашимиз учун пул зарур. Пул бизнинг ҳаётимизда Худо режасининг бир қисми. Пулнинг ўзи ёмон эмас, фақат пулга ўчлик ва уни нотўғри ишлатишгина бизни ҳалокатга йўлиқтиради. Муқаддас Каломда пулга қандай муносабатда бўлиш ҳақида анчагина йўл-йўриқлар бор. Шунинг учун ҳам Масиҳийча ҳаётимизда пулни қандай ишлатиш ва унга қандай муносабатда бўлиш ҳақида бир тўхтамга келишимиз лозим. Биз ҳар бир ёш оилага пулларини нималарга сарфлаётганига эътибор беришларини маслаҳат берамиз. Оилавий бюджетнинг мақсади кирим чиқимларни назорат қилиш ва ортиқча ҳаражатларнинг олдини олишдир. Бюджетни исроф қилманг. Агар аллақачон қарз бўлиб қолган бўлсангиз кўпроқ кирим бўлиши ва қарзларингизни тўлашга имкон топиш учун ёрдам керак бўлади.\nМаталлар 16:9 оятда шундай ёзилган: «Одам юрагида ният қилади, Эгамиз эса унинг йўлини мустаҳкамлайди.”\nҚарзлардан қутулиш учун биринчи ўринда яхши бюджет тузишдир. Сиз то Худо айтганидай киримлардан ушр ажратиб, Худони ҳурмат қилмагунингизча бюджетингизни режалаштиролмайсиз. Бундай ҳолатда Худодан режангизни бошқаришини ҳам кутманг. Муқаддас Каломда шундай ёзилган: “Ушрларингизни менинг уйимга олиб келинг, токи Менинг уйимда ҳам егулик бўлсин ва шу билан Мени синаб кўринг. Шундай қилиб кўрингчи, мен сизларга осмон қопқаларини очиб баракат ёғдирмасмиканман. Шундай баракат ёғдирай-ки, сиғдиришга жой тополмай қоласиз.” Мана сизга Муқаддас Каломда ёзилган Худонинг ваъдаси. Энди бу ваъдани айланиб ўтиб кетолмайсиз.\nХудо ушрларнинг ҳаммасини бериб, Уни синаб кўришимизни айтяпти. Пулимиз кам бироқ муҳтожликларимиз кўп бўлган бир пайтда бу ваъдага ишониш қийин. Бироқ ёдингизда бўлсин, Худованд ҳаётда имконсиз бўлган нарсаларга ҳам имкон топади. У сизни Уни синаб кўришга чақиряпти. Мен сизларга ҳаётимиздан бир воқеани айтиб берай. Бу ушр беришга таалуқли ҳикоя эмас, бироқ Худонинг қудратли ва меҳрибон эканига далил бўла олади. Бундан 9 йил олдин эр-хотин иккаламиз ишсиз қолдик. Бир фарзандимиз бор эди. У ҳали кичкина уйда овқат ёки пул йўқлигини тушунадиган ёшда эмасди. Қорни очганда овқат сўрарди ҳолос. Бизнинг ишсизлигимиз саккиз ой давом этди. Бироқ ҳар куни Худованд ейишимиз учун бирор нарса етказиб турди. Деярли ҳар куни бир қўшнимиз фарзандимизга атаб бир коса иссиқ овқат олиб чиқарди. Жуда қийналиб, энди нима қиламиз деб турганимизда бир биродар эр-хотинлар бир халта нарсалар олиб келиб қолди.\nУни тежаб-тергаб ишлатиб бўлганимизда, қариндошлардан бири уйига таклиф қилиб қолди. У ердан яна тўлиб тошиб келдик. Ўшанда улар марака ўтказган, маракадан қолган махсулотларни исроф қилишни истамаган эди. Шу аҳволда саккиз ой яшадик. Охири тўққизинчи ойда Худованд аста-секин иккимизга ҳам иш берди. Бу вақт давомида Худонинг қудратини кўрдик. Худованд ҳеч қачон берган ваъдасини унутмайди. Эски Аҳдда киримдан ўндан бирини бериш ҳақида айтилган. Янги Аҳдда эса ким қанча берса ҳам рози бўлиб берсин деб ёзилган. Чунки Худованд рози бўлиб берувчини севади. Агар имонли киши шуни билиб туриб ҳам Худога ушр бермаса, у Худодан ўмараётган бўлади. Суҳбатимиз охирида қуйидаги оятни эътиборингизга ҳавола этамиз: «Шуни унутмангки, қизғаниб эккан қизғаниб ўриб олади; мўл эккан эса мўл ўриб олади. Ҳар ким норози бўлиб ёки мажбурият билан эмас, балки кўнглида ният этганини берсин. Чунки Худо рози бўлиб берувчини севади.”


Кун мавзулари, 04 март 2011\n09 декабр 2019, Тошкент вақти: 12:37\nҚадрингни билмадим¸ эй биринчи ëр...\nХорижга меҳнат муҳожиратига чиқиб¸ мусофирликда "санъаткор"га айланаëтган ўзбекистонликлар кун сайин кўпайиб бормоқда. Бунинг биргина далили сифатида Youtube.comга қўйилаëтган турли видеолавҳаларни келтириш мумкин.\nҚирғизистонга узатилаётган ўзбек гази ҳажми камайди\nЎзбекистон ва Қирғизистон газ узатиш қувурларида босим пасайиб кетгани туфайли Бишкек ва Чуй вилоятига узатилаётган газ ҳажми камайди. Бунга Ўзбекистонда об-ҳавонинг ҳаддан зиёд совиб кетгани сабаб сифатида кўрсатилмоқда.\nЖаҳон банки сирдарëликларни ичимлик суви билан таъминламоқчи\nЖаҳон банки Сирдарё вилоятини тоза ичимлик сув билан таъминлаш лойиҳасига 88 миллион АҚШ доллари миқдорида кредит ажратди. Бу маблағ вилоятнинг олтита туманда яшаётган 700 минг аҳолини ичимлик суви билан таъминлаш лойиҳасига сарфланиши лозим.\nЎзбекларда миллат ва ватан туйғуси борми?\n2 март куни сим қоққан ўзбекистонликлардан бири "Жанубий Кореяга келаëтган ўзбек қизларининг аксарияти фоҳишалик билан шуғулланмоқда"¸ деса¸ яна бири муштумзўр ҳокимларнинг тошлоқда бунëд қилган боғини тортиб олаëтганидан шикоят қилди.\nЎзбек мардикорлари ўз ролларини ўзлари ўйнади\nРоссиядаги "Vremena Productions" киностудияси Москвадаги ўзбекистонлик меҳнат муҳожирлари ҳаёти ҳақида "Лимонарий" номли қисқа метражли филмни суратга олди. Филмда Россияга мардикорликка келиб алданиб қолганлар ролини профессионал актëрлар эмас¸ балки ўзбек мардикорларининг ўзлари ўйнади.\nЯманда ўғирланган ўзбек шифокори озод этилишини кутмоқда\n60 яшар Ҳамиджон Олчибоев душанба куни Яманнинг Шабва вилоятида маҳаллий қабила вакиллари тарафидан ўғирлаб кетилди. Қуролли шахслар қўлида қолаëтган тожикистонлик ўзбек жарроҳи Озодлик билан суҳбатда ўз вазиятининг ўта жиддий эканини билдирди.


«ДОРИАН» БЎРОНИ БАГАМ ОРОЛЛАРИДА ВАЙРОНГАРЧИЛИКЛАРГА САБАБ БЎЛДИ. БЎРОН МАРКАЗИДА ШАМОЛ ТЕЗЛИГИ — САЛКАМ 300 КМ/СОАТ - AUZ.UZ\n«ДОРИАН» БЎРОНИ БАГАМ ОРОЛЛАРИДА ВАЙРОНГАРЧИЛИКЛАРГА САБАБ БЎЛДИ. БЎРОН МАРКАЗИДА ШАМОЛ ТЕЗЛИГИ — САЛКАМ 300 КМ/СОАТ\n«Дориан» бўрони Багам ороллари соҳилларига етиб келди, дея хабар бермоқда АҚШ Миллий метеорология хизмати. Бўрон Саффир-Симпсон шкаласи бўйича энг юқори — бешинчи категориягача кучайган. АҚШнинг Флорида ва Жоржия штатларида аллақачон фавқулодда ҳолат тартиби эълон қилинган (аввалроқ Жанубий Каролинада ҳам шундай қилингани ҳақида хабар берилган эди).\nТабиий офат таҳдид солаётган штатлар маъмурияти аҳолини бўроннинг келишига тайёргарлик кўришга — сув, консервалар ва биринчи галда зарур буюмлар захирасини тайёрлаб қўйишга чақирган. Флоридада бўрон оқибатларига қарши курашиш учун Миллий гвардиянинг 2,5 минг аъзоси сафар қилинган. Тахминларга кўра, «Дориан» бу штатга аввал кутилганидан-да кўпроқ зарар етказиши мумкин.\nОдатда Атлантика океанида бешинчи категорияга мансуб бўрон бир мавсумда биттадан ортиқ юз бермайди, деб ёзади Meduza. 2018 йили бешинчи категорияга мансуб «Майкл» бўрони 74 кишининг ўлимига сабаб бўлганди. Табиий офат оқибатида кўрилган зарар 25 миллиард долларга тенг, деб баҳоланган эди.\n«Дориан» бўрони яқинлашиб келаётгани муносабати билан АҚШ президенти Дональд Трамп Иккинчи Жаҳон уруши бошланганининг 80 йиллигига бағишланган Польшадаги хотира тадбирларидаги иштирокини бекор қилган эди.


Яна бандлик муаммоси\nСайёҳлар оқимининг сусайиши ва ҳосил йиғиш мавсумининг тугаши билан Испанияда ишсизлик даражаси яна ошди, дейилади “Евроньюс” телеканали хабарида.\nМамлакат бандлик вазирлиги маълумотларига қараганда, октябрь ойида меҳнат биржаларига 79 минг киши мурожаат қилган. Натижада Испаниядаги жами ишсизлар сони 4,53 миллион нафарга етган. Олдинроқ мамлакат миллий статистика қўмитаси сентябрь ойи охирида бу ерда меҳнат билан банд бўлмаганлар сафи 5,4 миллион кишига камайганини билдирган эди.\nУшбу кўрсаткичларга қарамай, Испания иқтисодиёти ўтган чоракда рецессиядан чиқди ва ўсиш 0,5 фоизни ташкил қилди.\nИталиянинг маҳаллий “Mistral Air” авиакомпаниясига қарашли “ATR 72” русумли йўловчи самолёти Рим шаҳридаги аэропортга фавқулодда қўндирилди.\nБунга парвоз вақтида ҳаво кемасини яшин ургани сабаб бўлган. Натижада унинг битта двигатели ишламай қолган. Жабрланганлар йўқ. Самолёт Анкона шаҳридан учиб келаётган пайтда табиат ҳодисасига йўлиққан.\nШу кунларда Италия пойтахтида кучли ёмғир ёғиши кутилаётгани боис барча бу ҳақда олдиндан огоҳлантирилган. Хавфсизликни таъминлаш мақсадида ҳудуддаги таълим муассасалари ва диққатга сазовор жойлар вақтинча ёпиб қўйилди.\nҚарзини қайтаришга эришди\nЖорий йилнинг учинчи чорагида Нидерландиянинг “ING Groep NV” молия муассасаси 928 миллион евро миқдорида соф фойда олишга муваффақ бўлди.\nБу борадаги ўсиш суръати 2013 йилнинг шу давридагига нисбатан етти баробардан зиёдроқни ташкил қилди. Манбада айтилишича, “ING Groep NV” бундан олти йил муқаддам, яъни жаҳон молиявий-иқтисодий инқирози айни авжига чиққан пайтда давлатдан олган кредитини ҳам муддатидан аввал тўлиқ қайтаришга эришган.\nМолия муассасасининг йил якунлари бўйича натижалари ҳам ижобий бўлиши кутилмоқда.\nПингвин пингвинларни ўрганади\nФранциянинг Страсбург университети олимлари робот-пингвин яратишди.\nУшбу технологиядан Антарктидадаги император пингвинлари ҳаётини ўрганиш мақсадида фойдаланилади. ўоя муаллифларидан бири Ивона Ле Махонинг айтишича, бу турдаги пингвинлар ҳаёти ҳақида маълумотларни қўлга киритиш жуда қийин. Чунки улар ўта ҳуркак бўлади ва кимдир яқинлашиши билан ўзини сувга ташлайди. Бундай ҳолатда эса бирон бир натижага эришиш мушкул. Шу боис улар орасида юра оладиган робот яратиш фикри туғилган.\nЭътиборлиси, робот дастлабки синовдан яхши ўтган.\nМазкур рукндаги бошқа мақолалар: « Ижобий ўзгариш\tКапиталини кўпайтиради »


Аёл тадбиркордан товламачилик йўли билан 60 минг доллар талаб қилди - UzNews.uz\nАёл тадбиркордан товламачилик йўли билан 60 минг доллар талаб қилди\nТадбиркорни рақобатчи тадбиркорлар ўртасида обрўсизлантириш билан қўрқитиб, 60 минг доллар талаб қилган аёл қўлга олинди.\nБош прокуратура ҳузуридаги Департаментнинг Фарғона вилоят бошқармаси томонидан тадбиркорлик субъектларининг ҳуқуқий ҳимоясини таъминлаш юзасидан ИИБ ходимлари билан ҳамкорликда ўтказилган тезкор тадбирда, тадбиркорни қўрқитиб пул талаб қилган фуқаро М.Ю. қўлга олинди, дейилади Бош прокуратура хабарида.\nФуқаро М.Ю. тадбиркор Д. билан боғлиқ видеоёзувларни тарқатиб рақобатчи тадбиркорлар ўртасида обрўсизлантириш билан қўрқитиб, ундан товламачилик йўли билан 60 000 АҚШ доллари талаб қилиб, шундан, 20 000 АҚШ долларини олган вақтида ашёвий далиллар билан ушланган.


Димитрий Медведев: «АҚШ санкцияларни бекор қилади? Ишонмайман!» » Ўзбекистон янгиликлари – Zamin.uz\n30 март 2019, 21:00\nРоссия ҳукумати раҳбари Димитрий Медведев «ВКонтакте» тармоғи фойдаланувчилари билан тўғридан-тўғри мулоқотда бўлди. Суҳбат жараёнида АҚШнинг Россияга нисбатан санкциялари хусусида тўхталар экан, улар қачонлардир бекор қилиншига мутлақо ишонмаслигини айтиб ўтди.\n«Санкциялар бекор қилиниши? Йўқ, бунга ишонмайман. Чунки Қўшма штатлар кейинги юз йилда Россияга нисбатан аёвсиз босим ўтказиб келди. Шундай экан, санкциялар ҳеч қачон бекор қилинмаса керак. Ҳолбуки, бундай бир томонлама чоралар икки давлат ўртасидаги муносабатларга путур етказиб, хавфсизлик ва иқтисодий тараққиётга тушов бўлаётир», дея алоҳида қайд этди Россия бош вазири.\nАҚШ ва Россия ўртасидаги муносабатлар 2014 йилда кейин жуда таранглашиб кетди. Бунга Украинадаги сиёсий инқироз ортидан Қрим республикасининг Россияга қўшиб олиниши асосий сабабдир. АҚШ Қрим Украинага «қайтарилмагунча» санцияларни бекор қилмоқчи эмас. Расмий Москва эса буни хаёлига келтираётгани йўқ.\nЯнгиликлар » Дунё » Димитрий Медведев: «АҚШ санкцияларни бекор қилади? Ишонмайман!»


Энди оғир жомадон судрашингиз шарт эмас... - Жамият - PressNews.uz\nБош Саҳифа / Жамият / Энди оғир жомадон судрашингиз шарт эмас...\nЭнди оғир жомадон судрашингиз шарт эмас...\nҚўшилди: 18 сентябр 2017 11:00\nСамолётда учиш, қўниш, поездда йўл юриш ҳар қандай сайёҳни чарчатиши бор гап. Бундан ташқари керакли буюмлар, кийимлар солинган оғир, бесўнақай жомадонни (баъзан иккитани) вокзалда, аэропортда ғилдиратиб, ортимиздан судрашга мажбур бўламиз. Яқин кунларда бу азобларимиз ортда қоладиганга ўхшайди...\nИкки ёш ихтирочи Кэвин О’Коннел ва Бойд Брунер “Модобэг” (Modobag) номли жомадонни яратди. Энди сиз уларни эмас, балки улар сизни керакли манзилга элтиб қўяди.\nБу мопед ва жомадоннинг умумлашмаси бўлган восита соатига 12 километр тезликда, осонлик билан бошқарилиб, бир зумда эгаси турган рўйхатдан ўтиш бўлимининг ёнига ёки таксилар турадиган автотураргоҳга етиб боради. Жомадон, аксарият ҳолларда аэропортда қуввати тугаб қоладиган телефонни қувватлантириш мумкин бўлган USB порти, доимо аэропортда юкини йўқотиб юрадиганлар учун GPS датчиги билан жиҳозланган.\nБундай жомадоннинг ихтиро қилиниши, умрининг асосий қисми сафарларда ўтадиган одамлар учун бир қанча қулайликларни яратади.\nУшбу жомадон нафақат қулай, балки у такси пулини тежаб, аэропортдан меҳмонхонагача бўлган йўлни ўзи босиб ўтади. Modobag нинг электрон мотори узлуксиз 10 километрни босиб ўтишга ва 10 дона телефонни қувватлантиришга мўлжалланган.\nРулни ишлатиш зарур бўлмаса, уни бекитиб қўйиш мумкин. Мўъжиза жомадоннинг мўъжазгина ўриндиғи ва махсус оёқ қўядиган жойи бор. Икки ёнида эса ноутбук ва бошқа техника жиҳозларини ҳимоя қилиш ва солиб қўйиш учун қаттиқ чўнтаклари мавжуд. Унинг оғирлиги 8,5 килограмм бўлиб, осонгина йиғилади.\nЖомадон бир қанча қийин синовлардан ўтказилди ва нима учун бу нарса илгари ҳеч кимнинг хаёлига келмаган, деган хулосага келинди.


05.08.15-ЎИҲЖ Сирдарё вилояти Гулистон шахар бўлими томонидан «Аёллар хукуклари» маниторинги – Huquqbon\n05.08.15-ЎИҲЖ Сирдарё вилояти Гулистон шахар бўлими томонидан «Аёллар хукуклари» маниторинги\nЎИҲЖ Сирдарё вилояти Гулистон шахар бўлими томонидан Аёллар хукукларинин паймол бўлиши маниторингга олинган. Қуйида келтирилган хужжатлар аёллар хукукларининг паймол қилинишининг Ўзбекистон хукуматидаги куринишининг бир парчаси. Усмонова Махбуба ўз хуқуқларининг паймол этган милиция старшинаси Абдуқодир Эргашевнинг устидан бир неча бор шикоят этган бўлишига қарамай ҳеч қандай натижа йўқ.\nҚуйида келтираётган шикоят аризада барча тафсилотлар мукаммал баён этилган.\nСирдарё вилояти прокурори\nГулистон шаҳар 4-мавзе, 50 А уй, 14-хонадонда яшовчи, 1981-йилда туғилган\nШ и к о я т а р и з а\nМен, Усмонова Маҳбуба, Сирдарё вилояти Гулистон шаҳар 4-мавзе, 50 А уй, 14-хонадонда истиқомат қилувчи 1981-йилда туғилганман, қизлик номусимни топтаган вилоят ИИБ ЙҲХ милиция старшинаси (ҳозирги кунда қалбаки нафақахўр) Эргашев Абдуқодирнинг бутун ҳаётимга таъсир қилган, жиноий ҳатти– ҳаракатлари ҳақида шикоят қилмоқдаман.\nЎз аммам Буҳол Эргашева касал бўлиб қолгач, онамнинг розилиги билан, унинг уйига, уй–рўзғор ишларига кўмаклашиш учун юборилдим. Орадан бир неча кун ўтгач, аммамнинг турмуш ўртоғи, аниқроғи, ота томонидан ўз амаким, Эргашев Абдуқодир, 2004 йилнинг 3-февраль куни мен ётган хонага кириб, қаршилик қила бошлаганимда, зўравонлик қилиб қизлик номусимни топтади.\nМен ўша куни унинг уйидан қочиб кетмоқчи бўлганимда, А. Эргашев қаттиқ қаршилик кўрсатиб, кетишимга йўл қўймади. Бир неча кун у мени кучли назоратига олди.\nУ, агарда сен бирон кимсага бу ҳақда чурқ этсанг, сени ўлдириб юбораман дея дўқ –пўписа қилди. Пўписалари жиддий эди. «Укаларингни ҳам йўқ қилиб юбора оламан» деган гапларни гапирди. Бу ҳақда уйдагиларга айтишга ботина олмаслигимга сабаб бўлди.\nБу орада ҳомиладор бўлиб қолдим. Менга, «Амманг касал, бир–икки ойлик умри қолган, сени ўзим оламан» дея ваъда бериб келган, ҳам поччам, ҳам амаким бўлган бу шахснинг навбатдаги таклифини чурқ этмай бажардим, тўғрироғи, менга энди бари-бир эди.\nАбдуқодир Эргашевнинг ҳоҳиши билан Жиззах вилоятининг Зарбдор туманида яшовчи мукаддам уйланган Ҳусниддин Ҳолиқовга турмушга беришди. Турмуш ўртоғим ҳомиладор эканлигимни билмади ва орадан 13 кун ўтгач фарзандим туғилди ва мени ҳайдаб чиқаришди.\nОтам вафот этган ва онам укаларим билан бувамнинг қаромоғида яшар эдим. Менинг кўргилигим боис, бувам бутун оиламизни уйидан қувиб чиқарди. Ўзи эса, ориятга чидай олмай, қаттиқ сиқилганликдан 30-декабрь 2004 – йил вафот этди.\nУшбу воқеалар юзасидан, 2004 йилнинг 2-декабр куни Мирзаобод туман прокуратурасига ариза ёздим. Прокуратура 3-даражали юрист, терговчи Ж..Ж..Умурзоқов бизларга конвертни бермасдан мана менда туради дея алдаб конвертга солиб, Мирзаобод тумани Мирзачўл ширкатлар уюшмасида яшовчи Н.Тўраева ва Мирзаобод туман Наврўз қўрғонида яшовчи Ф. Сангилов, онам Усмонова Булғанойлар иштирокида Абдуқодир Эргашев томонидан 2 варақга ёзилган тилхатни қонуний расмийлаштирди.\nУнда шундай ёзилган: «Мен Эргашев Абдуқодир 4 кун ичида “Дамас”ни Юсупов Сапар тоғаси номига ўтказиб бераман. 5 000 000 (беш миллион) сўм пулни 10-15 кун ичида олиб келиб бераман Абдуқодир 28.11.04. имзо» дейилганди. Прокуратура ходимларининг эса менга «синглим мен бу ишни тинч қўйиб қўймайман керак бўлса Тошкентга ҳам ёзаман» деган гапларни айтинг деди.\nУларнинг мақсади А.Эргашевни мен орқали яхшигина қўрқитиб олиш бўлди. Мирзаобод тумани прокуратураси билан А.Эргашевнинг ораларида қандайдир «келишув» бор бўлиши мумкин. Чунки терговчи Ж.Умрзоқов тағин мени пул олди деб ўйламанглар, мен бир тийин ҳам олганим йўқ, деб ўзини оқлашга уринди.\nБироқ, А.Эргашев орадан шунча вақт ўтиб ҳам, бизга моддий ва маънавий зарар тугул, фарзандининг аҳволидан бир хабар олай демади. Аксинча, у орага турли бизга нотаниш шахсларни қўйиб, тазъйиқлар қилиб келмоқда. Даъвомиздан воз кечмасак, оиламиз билан қириб юборажагини, қизчамни ўлдириб юборишларини айтиб, юрагимизга қутқу солиб келди.\nАйниқса, ген–экспэртиза усулида, оталигингизни аниқлаймиз» деганимиздан кейин, у мурғак гўдагимизни йўқ қилиш пайига тушди. Уйимизга опа-сингилларини жўнатиб, чақолоқни мендан тортиб олмоқчи бўлди. Мақсадига эришолмагач, уни йўқ қилиш учун талай вақт пайт пойлади.\nМен 2005 йилнинг 1-апрелидан 24-апрелига қадар Қозоғистонга қочиб кетишга мажбур бўлдим. Менинг фарзандим 2004-йилнинг 26-октябрь куни туғилган. Бироқ мен фарзандим учун давлат томонидан белгиланган нафақалар ва бошқа имтиёзлардан фойдалана олганим йўқ.\nОталикни белгилаш эса бола ёшига етгач амалга оширилар экан. Ҳозирда А.Эргашев томонидан менга нисбатан тазйиқлар бўлиб турибди. Ваҳоланки менга Гулистон шаҳар ФҲДЁ бўлими томонидан қизим учун туғилганлик ҳақида гувоҳнома ҳам берилмаяпти.\nМен уларга бир неча бор мурожаат этдим, лекин улар сизга гувоҳномани фақат Жиззах вилоятининг Зарбдор туманидан берилади деб келмоқда. Менинг қонуний яшаш жойим Гулистон шаҳрида (паспортга рўйхатга қўйилган) бўлишига қарамай улар шундай важлар билан мени қийнаб сарсон қилиб келмоқда.\nУшбу ҳолат бўйича менга амалий ёрдам беришларингизни сўрайман.\nБола туғиганлиги тўғрисидаги туғруқхона маълумотномаси нусхаси ………………………………………………………………………………………………….ярим варақ 2 бет\nМирзаобод туман Прокуратураси томонидан «Жиноят Ишини Қўзғатишни рад этиш тўғрисидаги ҳужжат нусхаси………………………………………………………………………………………………………………………… 1 варақ 1 бет\nМирзаобод туман Пракуратурасининг олиб қўйиш тўғрисидаги Баённомаси нусхаси …………………. 1 варақ\nАбдуқодир Эргашевнинг Тилхати нусхаси …………………………………………………………………………………1 варақ\n2005 йилнинг 24-май куни\nУсмонова Маҳбуба .\nМЕНИНГ МИЛИЦИЯМ МЕНИ\nМаҳбубанинг номуси ўз поччаси томонидан тахқирланди. У нафақат аммасиниг турмуш ўртоғи, қизга ота томондан амаки ака ҳам эди. Йўл Патрул Ҳизмати ҳодими, милиция старшинаси Абдуқодир Эргашев, ўз кирдикорини қанчалик яширишга уринмасин, сир ошкор бўлди.\nЁш бошига тушган кўргилик ҳақда Жамиятимизга ёзган Маҳбуба Усмонова, ҳам зўрлик, ҳам пешхўрлик қилаётган, тақдирига тавқи лаънат олиб келган ҳуқуқ посбони ва унинг жиноятини ҳаспўшлаётган ҳешлари нотантилигидан ёзғиради.\nҚилғилиқни қилиб қўйгач, Абдуқодир Эргашев қизга, «Агар бу ҳақда бировга айтсанг, ўлдириб юбораман», дея пўписа қилган. Икки ўт орасида қолган қиз, воқеани ҳеч кимга айтмай сир тутади. Келган биринчи совчигаёқ розилик билдириб, мавҳум бахтсизликларни юрак ҳовучлаб қарши олади.\nКўп ўтмай қизнинг ҳомиладор эканлиги маълум бўлиб қолиб, куёви уни қувиб солади. Онасининг уриб, калтаклашларидан сўнггина Маҳбуба бўлиб ўтган воқеаларни батафсил айтиб берган.\nАйниқса, Абдуқодирнинг: «Айтсанг…онанг ва укаларингни ўлдириб юбораман» деган гапларидан кейин, қиз бу сирни онасидан ҳам мавҳум сақлаган эди.\nҚариндошлар ўртасида низолашув бошланади. Фарзанди туғилгач эса, шўрлик қиз ота уйидан ҳам қувилади. Қизини оқ қилган отанинг бу билан дарди аримайди. Етти пуштиси кўрмаган иснод, мўйсафиднинг қаддини дол қилиб, бевақт оламдан кўз юмади.\nЁшлигидан, келинлик бахтидан, ўзи бахт олиб бориши мумкин бўлган янги гўшадан, отасидан, ота уйидан айрилган Маҳбуба, кутилмаганда ўз тақдири кушандаси билан курашишга бел боғлади, У Мирзаобод туман прокуратурасига шикоят ёзди.\nМ. Усмонованинг аризаси юзасидан текширув ўтказган терговчи, 3-даражали юрист Ж. Ж. Умурзоқов ҳолислар Мирзаобод тумани Мирзачўл Ш/У да яшовчи Н. Тўраева, Наврўз қўрғони 1-уйда яшовчи Ф. Сангилов, ҳамда, қизнинг онаси Б. Усмоновалар иштирокида Абдуқодир Эргашев томонидан ёзилган икки нусхада тилхатни қонуний расмийлаштиради. Тилхатда А. Эргашев М.Усмонова талаб қилаётган, 5.000 000 (беш миллион) сўм маънавий зарарни ўз ҳоҳиши билан, 10-15 кун ичида тўлаб беришни ваъда қилган.\nБироқ ваъда қилинган моддий ва маънавий зарар беш миллион суммани ҳанузгача бермаган, ҳамда фарзандидан хабар олмаган милиция старшинаси А.Эргашев устидан Вилоят ИИБ бошлиғига Маҳбуба ва онаси мурожаат этиш учун боришганида уларни Вилоят ИИБ бошлиғи ёнига қўйишмай, А.Эргашев билан биргаликда уч нафар нотаниш шахс уларни қарши олади.\nУларнинг бири ўзини: «Мен А.Эргашевнинг бошлиғиман» – деб танитиб: «Аризангизни ўқиб чиқдим, синглим. Энди бўлар иш бўлибди, ёпиғлик қозон ёпиғлигича қолаверсин, нима кераги бор шикоят ва ариза билан чиқишнинг. Судга берган тақдирингизда ҳам, Эргашев бир ё икки ой қамалиши мумкин. Агар шикоят қилмасангиз, у боласидан хабар олиб туради» -дейди.\nЎзини, «Бошлиқман» – дея таништирувчи шахс аёлларга: «Яхши гапга кирмасаларинг, ҳоҳлаган жойингизга ёзинг, барибир қўлингиздан ҳеч нима келмайди, Боланинг Абдуқодирдан эканлигини исботлай олмайсиз» – деб аризаларини қайтариб беради.\nЎИҲЖ Гулистон шахар бўлимидан:\nАйрим миршаблар, замон мундир кийганники, деб, ҳоҳлаган қонунбузарликни қилиб юрадилар. Қилғиликлари фош бўлган ҳолларда эса, милиция шанига доғ тушмасин, деб, ИИБ–ю Прокуратура «бел боғлаб» қонунбузарни ҳимоя қилиш йўлига ўтишади.\nҚонун эгалари қонунни хурмат қилганларида эди, бўлиб ўтган жиноят учун Абдуқодир Эргашев жазоланган ва у туфайли бир умрга етгулик маънавий зарар олган Маҳбуба Усмонованинг талаблари қондирилиб, дили таскин топган бўларди.\nАксинча, зўравон сафдош ва таниш-билишларини ишга солиб, қизни ва оиласидагиларни таҳқирламоқда. «Генетик текширув ўтказадиган бўлсаларинг, барчанги чақолоқ билан бирга ўлдириб юбораман!» деб, ҳизмат тўппончасини ўқталиб пўписа қилганлигини М.Усмонова аризада баён этади.\nЎИҲЖ Гулистон шахар бўлими келгусида, генетик текширув муддати етгач, ушбу мажоронинг натижаларини батафсил ёритади.\nЖамиятимизга мурожаат қилган Рўзиева Боғгул ўзининг турмуш ўртоғини ҳатти–ҳаракатлари хусусида шикоят этади. Хамда унинг аризасида ёзилишича турмуш ўртоғининг Рузиева Боғгулга нисбатан утказган тазйиклари ва камситишларига нисбатан хукумат идоралари бефарқ карашаётганликларидан шикоят қилади. Куйида унинг шикоят аризасида келтирган важларини кўрсатмоқдамиз.\n– «Мен Рўзиева Боғгул Сайхунобод туман Ўзбекистон Жамоа Хўжалиги «Учқун» маҳалласида 1983-йилдан буён Ялғашев Учқун билан 1998 йилга қадар қонуний никоҳдан ўтиб яшаб келар эдик.\nОрамиздаги никоҳ давомида 5 нафар фарзандли бўлдик. Тирикчилик важида турмуш ўртоғим Ялгашев Учқун киракашлик қилиш учун Жигули автомашинасида кўчага чикиб гоҳ ярим тунда келар, гоҳида тонг отганда келар, баъзида эса икки–уч кунлаб уйга келмайдиган одат чиқарди. 1998-йилдан 2002 йилга қадар гоҳ – гоҳида уйимга келиб турди.\n2000 йилда орамиздаги никоҳ давомида хўжалигимизда камчиликларимизга асқотиб турган уч бош қорамолни сотиб Гулистон шахри 4-мавзедан қўп қаватли уйдан квартира сотиб олди. Миш-мишларга қараганда турмуш ўртоғим 2002 йилда шу сотиб олинган уйни ўзига иккинчи хотин қилиб олган аёлнинг номига расмийлаштириб берган эмиш.\nТурмуш ўртоғим 2000 йилга қадар бизларни моддий томондан таъминлаб турди. Нима учун уйга келмайсиз , қаерда юрибсиз, болаларингизни ўйламайсизми деб гапирганимда мени хақорат қилиб аёвсиз калтаклар эди. 2002 йилдан буён турмуш ўртоғим мен ва бола–чақаларимни қаровсиз ҳолда ташлаб қўйди.\nТурмуш ўртоғимнинг хатти–харакатлари хусусида шикоят қилиб қишлоқ Фуқаролар Йиғинига, ИИБ га бир неча бор оғзаки мурожаат этдим. Бироқ турмуш ўртоғимнинг укаси Ялгашев Асамиддин Вилоят прокуратурасида ишлаганлиги боис менинг турмуш ўртоғимга на ИИБ ходимлари ва на қишлоқ Фуқаролар Йиғинининг сўзлари ўтмай келаётир.\n2004-йилда болаларим билан боқимандасиз қаровсиз қолганлигим боис мен Фуқаролик ишлари бўйича Сайхунобод туман судига мурожаат этишга мажбур бўлдим. Фуқаролик ишлари бўйича Сайхунобод туман суди алимент ундириш туғрисида қарор чиқариб Суд ижрочиларининг Сайхунобод туман бўлинмаси суд ижрочиларига ўтказди.\nБироқ 2004-йилнинг август ойидан буён суд ижрочилари Сайхунобод туман бўлинмаси Суд ижросини таъминламай келаётир. Менинг ва болаларимнинг ҳозирда моддий аҳволи жуда кийин ҳолатда. Суд ижрочилари Сайхунобод туман бўлинмасига бир неча бор мурожаат этдим.\nБироқ суд ижрочилари тайинлик бир жавоб беришмаяпти. Турмуш ўртоғим «Малик ота» дехқон фермер хўжалигининг раиси суд ижрочиларга бориб мурожаат этганимда улар турмуш ўртоғингизни даромадини ҳисоблаб чиқишимиз керак деб мени 2004-йилнинг август ойидан буён сарсон қилишиб келмоқда.\nСуд ижрочилари бўлинмасида ҳар бориб келганимда бошқа бошқа ходимлар ишлашади. Уларнинг барчасидан хўжайинингизнинг укаси қаерда ишлайди деган саволни эшитганман. Бир йилдан кўп вақт ўтдики менга суд ижрочилари алимент ундириб беришмай келаётир. Хозирда менинг тахминим шулки турмуш ўртоғимнинг укаси томонидан доимий қунғироклар бўлиб турган бўлиши мумкин.\nОлдинда қахратон қиш, беш нафар болаларимнинг усти юпун, уларни қорнини тўйғазиш барчаси менинг зиммамда. Мен хозирда ишсизман. Томорқада етиштирган мевалар ҳисобига зўрға амал-тақал қилиб яшаяпмиз. Юқоридагилардан келиб чиқиб менинг фарзандларимнинг таъминоти учун қонун доирасида алимент ундириб беришда амалий ёрдам беришларингизни сўрайман».\nНикоҳ гувоҳномаси……………………………………….. 1 бет Маълумотнома …………………………………………………………. 1-бет\nКарор ………………………………………………………… 1-бет\nТуғилганлик гувоҳномаси …………………………………………………………… 4 варақ\nПаспорт нусхаси …………………………………………………………… 2 варақ\n2005-йил 21-декабр Рўзиева Боғгул.»\nЎзбекистон Инсон Хуқуқлари Жамияти Гулистон шахар бўлими томонидан мазкур холатлар бўйича Сирдарё вилояти Прокурори А.Эргашевга, Сайхунобод туман прокурорига, Сирдарё вилояти Адлия Бошқармаси бошлиғи номларига ёзма равишда мурожатлар қилинди.


Жума боби (3)\nBy IxlosOrg on 02/25/2019 ҲАДИС Ҳадис ва аҳком\nБир юз ўттиз иккинчи ҳадис\nعَنْ جَابِر بْنِ عَبْدِ الله رَضيَ الله عَنْهُمَا قَالَ: جَاءَ رَجُلٌ وَالنّبيُ صلى الله عليه وسلم يَخطبُ النَّاسَ يَوْمَ الجُمُعَةِ فَقَالَ: أصَلَّيْتَ يَا فلاَنُ؟ قال: لا، قَالَ: “قُمْ فَارْكَع رَكْعَتَيْن“. وفي رواية “فَصَلِّ رَكْعَتَين“.\nЖобир ибн Абдуллоҳдан (разияллоҳу анҳумо) ривоят қилинади: «Жума куни Расулуллоҳ (саллаллоҳу алайҳи ва саллам) хутба қилиб турганларида бир киши (масжидга кириб) келди. У зот: “Эй фалончи, намоз ўқидингми?” дедилар. У: “Йўқ”, деб жавоб берди. “Тур, икки ракаат намоз ўқи”, дея буюрдилар» (Бухорий, 930 ва Муслим, 875).\nСулайк Ғатафоний (разияллоҳу анҳу) Пайғамбаримиз масжидларига кирганда Набий (саллаллоҳу алайҳи ва саллам) одамларга хутба қилаётган эдилар. Хутбага қулоқ солиш учун ўтирди. Таҳийятул масжид намозини ўқимади. Набий (саллаллоҳу алайҳи ва саллам) одамларга хутба қилиб турганларига қарамай, таълим бериш мақсадида Сулайкка юзланиб: “Эй фалончи, масжидга киргач, намоз ўқидингми?” деб сўрадилар. “Йўқ”, дея жавоб берди. “Туриб икки ракаат намоз ўқи”, дедилар.\nУшбу сўзларни кўпчилик олдида айтишларидан мақсад саҳобийга ўз ўрнида таълим бериш, бу барчага тегишли умумий ҳукм эканини билдириш ва келган одамлар орасида кенг тарқалиши эди.\nИмом хутба қилиб турган пайтда масжидга кирган киши таҳийятул масжид намозини ўқийдими ёки ўтириб имомга қулоқ соладими? Бу борада уламолар турли фикр билдирган.\nИмом Шофеий, Имом Аҳмад ва муҳаддис олимлар: “Бу ҳолатда таҳийятул масжид намозини ўқийди”, деб айтишган. Ўз фикрларини қўллаб-қувватлаш учун мазкур ҳадисни ҳамда “Бирортангиз жума куни имом хутба қилаётган вақтда (масжидга) келса, икки ракат намоз ўқисин”, ҳадисини далил қилиб келтиришган.\nИмом Абу Ҳанифа ва Имом Моликнинг фикрига кўра, хутба пайтида масжидга кирган киши намоз ўқимай, ўтириб хутбани тинглаши лозим.\nУларнинг далиллари қуйидаги оят ва ҳадис.\n“Қачон Қуръон қироат қилинса, унга қулоқ тутингиз ва жим турингиз” (Аъроф сураси 204-ояти маъно таржимаси). Оятда Аллоҳ таоло Қуръон оятлари ўқилганда жим қулоқ солишга буюрмоқда. Маълумки, хутба асносида оятлар ўқилади. Демак, хутба пайтида қулоқ солишдан бошқа иш билан шуғулланиб бўлмайди.\nИмом Бухорий ва Муслим Абу Ҳурайрадан (разияллоҳу анҳу) ривоят қилган ҳадисда Расулуллоҳ (саллаллоҳу алайҳи ва саллам) бундай деганлар: “Жума куни имом хутба қилаётганда шеригингга: “Жим эшит”, десанг, дарҳақиқат, беҳуда гап айтибсан”.\nБиринчи фикр эгалари юқоридаги оят хусусида бир қанча жавоблар беришган. Жумладан, “Оятда айтилган Қуръон қироатидан хутба кўзда тутилган деб фараз қилсак ҳам, бу буйруқ умумий ҳукмни билдиради. Яъни хутба пайтида унга қулоқ солишни, бошқа бирон иш қилиш жоизмаслигини англатади. Биз келтирган икки ҳадис эса бу умумий ҳукмни хословчи бўлиб, таҳийятул масжид намозини бундан чиқаради. Шунингдек, ушбу икки ҳадис хутбага қулоқ солишга буюрувчи ҳадисларни ҳам хослаб, таҳийятул масжид намозини буйруқдан истисно этади”.\nИмом Абу Ҳанифа ва Имом Молик таҳийятул масжид намозини хутба пайти бўлса ҳам, ўқиш кераклиги очиқ айтилган ҳадисларга амал қилмаслик ҳақида айтган жавоблари қониқарсиз, мазкур саҳиҳ хабарларга амал қилмасликка етарли эмас.\nНававий (раҳимаҳуллоҳ) “Саҳиҳи Муслим” китобига ёзган шарҳида “Бирортангиз жума куни имом хутба қилаётган вақтда (масжидга) келса, икки ракаат намоз ўқисин”, ҳадисини изоҳлаб шундай дейди: “Ҳадис таҳийяти масжид намозини ўқиш лозимлигига очиқ далил. Уни бошқа маънога таъвил қилиб (буриб) бўлмайди. Бирон олимга ушбу ҳадис етиб борса-ю, уни саҳиҳ деб билса, унга хилоф иш тутади деб ўйламайман” .\nШариатимиз имом жума намозидан олдин иккига бўлиб хутба қилишини жорий қилган. Улар жума намозининг шиорларидан. Бажармаса бўлмайди.\nИкки ракаат таҳийяти масжид намози шариатимизда таъкидлаган мустаҳаб амал. Далили – Набий (саллаллоҳу алайҳи ва саллам) хутба қилинаётган пайтда ҳам уни ўқишга буюрганлар.\nМасжидга кирган киши намоз ўқимай оз муддат ўтириши таҳийятул масжид намозининг вақтини ҳам, суннатлик (мустаҳаблик) даражасини ҳам кетказмайди. Сулайк масжидга киргач, намоз ўқимасдан бир муддат ўтиришига қарамай, Набий (саллаллоҳу алайҳи ва саллам) уни туриб намоз ўқишга буюрганлари шунга далолат қилади.\nЭҳтиёж туғилса, имом хутба асносида намозхонлардан бирига гапириши, намозхон ҳам жавоб қайтариши жоиз.\nНабий (саллаллоҳу алайҳи ва саллам) қай ҳолатда бўлмасинлар, хато ишни кўрсалар, унга жим қараб турмасдилар.\nХутба пайтида кириб келган одам икки ракаатдан ортиқ намоз ўқимаслиги керак. Чунки у имомнинг хутбасини тинглашга буюрилган.\n Бухорий, 1170 ва Муслим, 875.\n Бухорий, 934 ва Муслим, 851.\nAvvalgi maqolaҚарз эгаси топилмаса нима қилиш керак? | Шайх Содиқ Самарқандий\nKeyingi maqola Буюк имомларга қаратилган маломатларни бартараф этиш (10)


Воҳиджон Топилдиев сабоқлари - Уч илдиз\nby Тўлқин Эшбек · 03.06.2020\nДекан, кафедра мудири ва профессор-ўқитувчилар ўз вазифасини билиши шарт!\nОлий ва ўрта маҳсус таълим вазирлигининг 2017 йил 21 апрельдаги №-240 сонли буйруғини ўқиб чиқиб, кафедранинг барча профессор-ўқитувчилари зиммасига юклатилган малака талабларини кафедра йиғилишида кўриб чиқиш лозим.\nМазкур талабларда, кафедра мудири, профессор, доцент ва ўқитувчилар қандай талабларга жавоб бериши ва нималарни билиши лозимлиги белгилаб қўйилган.\nПрофессор-ўқитувчилар томонидан ўзининг функционал мажбуриятини билмаслиги ва кафедра мудирини ўз ишига маъсулиятсизлик билан қараётганлиги туфайли университетда бир қатор камчиликларга йўл қўйилмоқда.\nДекан, кафедра мудири ва бошқа масъуллар ўз вазифаси ва бурчини қай даражада билади?\nМабодо билмаса, демак, иши “0”, қониқарсиз бўлади.\nБилса-ю, уларни бажармаса, унақа лоқайд, лаёқатсиз одамдан яхшиси воз кечиш керак. Чунки, ўз вазифасини уддалай олмаётган ўша мутасаддининг касрига бутун жамоа жавр чекади, таълим сифати, илмий салоҳият пасаяди. Бунақа жойда етук кадр тайёрлаб бўлмайди… Унинг ўрнига ўша ишни, вазифани қойил қилиб бажарадиган фидойи кадрни танлаб қўймоқ лозим.\nБугун замон талаби шу!\nҚуйида ЎзМУ факультетлари масъулларининг вазифалари ва бурчларига оид муҳим йўриқномани эътиборингизга ҳавола этар эканмиз, бундан буён ҳар бир мутасаддидан шунга яраша ишлашини талаб қиламиз ва унинг натижасига қараб сайтимизда баҳо бериб борамиз.\nАгар ҳар бир мутасадди шу талабларга яраша вазифасини сидқи-дилдан бажарса, университетимиз гуллаб-яшнаб кетарди!\nКелинг, азиз ҳамкасблар, янгиланаётган замонамизга яраша ЎзМУда ишларимизни бир қойилмақом қилайлик, дейди Дониш домла.\nЎзМУнинг 11.01.2018 йил\n01-20-сонли бўйруғига илова\n58. Факультет деканининг лавозим вазифалари:\nЎз меҳнат вазифаларини ҳалол, виждонан бажариш, меҳнат ва ижро интизомига риоя қилиш;\nФакультет деканатининг фаолиятини ва ходимларини умумий бошқариш;\nФакультетда малакали мутахассис кадрлар тайёрлашни таъминлаш, ўқув-услубий, илмий, маънавий-маърифий ишларга бевосита раҳбарлик қилиш, давлат таълим стандартлари, ўқув режалар, ўқув дастурлар бажарилишини таъминлаш;\nЎқув машғулотларини ўтказиш жадваллари тузилишини ташкил этиш ва бажарилишини назорат қилиш;\nТалабаларнинг ўзлаштириши ва давоматини текширишни, рейтинг назорати олиб борилишини, интизом назоратини ташкил этиш:\nТалабаларнинг курсдан курсга ўтказиш тўғрисида буйруқ лойиҳасини тайёрлаш;\nТалабаларга стипендия берилиши тўғрисидаги тақдимномани тайёрлаш;\nТалабаларнинг битирув малакавий ишларини ҳимоя қилиши ва давлат аттестациясида қатнашишларини ташкил этиш;\nИқтидорли талабаларни излаш, аниқлаш ва улар билан индивидуал, мақсадли ишлаш тадбирларини ташкил этиш;\nТалабаларни фанлар бўйича олимпиадалар, турли жамғармалар (жумладан хорижий) танловларида қатнашишга тайёрлаш;\nСтажёр-тадқиқотчи-изланувчиларни тайёрлаш, профессор-ўқитувчилар малакасини ошириши ишларини мувофиқлаштириш;\nФакультет таркибидаги таълим йўналишларига тааллуқли дарсликлар, ўқув ва услубий қўлланмалар тайёрлаш ишларини мувофиқлаштириш, бошқариш;\nЯнги информацион технологияларни ўқув жараёнига кенг татбиқ этилишини, профессор-ўқитувчиларнинг янги информацион технологияларни эгаллашларини таъминлаш;\nФакультет Илмий Кенгашининг фаолиятини бошқариш;\nИлмий ва илмий услубий конференциялар, кафедралараро йиғилишлар, факультет профессор-ўқитувчилари ва талабалари иштирокида долзарб мавзуларда (жумладан, ўз соҳасида янгиликлар ва илмий-техник ривожланиш масалалари, мамлакат иқтисодий-ижтимоий ривожланиши масалалари ва ҳоказолар) семинарлар, мулоқот (дискуссия)лар ташкил этиш ва бошқариш;\nЎзМУнинг маркетинг хизмати билан ҳамкорликда факультетда тайёрланадиган мутахассисликлар бўйича мавжуд ва истиқбол эҳтиёжни ўрганиш, мутахассисларга талабгор ташкилот, корхона, муассасалар билан алоқалар ўрнатиш, битирувчиларни ишга жойлашиши имкониятларини тартибга солиш (мақсадли шартномалар), амалий тавсиялар бериш;\nТурдош олий ва ўрта-махсус таълим муассасалари ҳамда илмий муассасалар, жумладан ривожланган хорижий мамлакатлар билан ҳамкорлик алоқаларини ўрнатиш;\nФакультет миқёсида мустақил равишда қўшимча таълим хизматлари кўрсатишни ташкил этиш (ўз ҳисоб рақамига эга бўлган алоҳида «Марказ», «Курс» ва ҳоказолар), грантлар, инвестициялар жалб этиш, бунда факультет профессор-ўқитувчилари ва талабаларининг фаол иштирокини таъминлаш;\nТалабалар турар жойларида маънавий-маърифий ишларни ташкил этиш;\nВаколати доирасида мурожаатларни кўриб чиқиш;\nИш берувчининг қонуний буйруқ ва фармойишларини бажариш;\nМеҳнатни муҳофаза қилиш, хавфсизлик техникаси ва ишлаб чиқариш санитарияси талабларига риоя қилиш;\nЛавозим (вазифа) йўриқномасига риоя қилиш.\nФакулътет фаолиятига тегишли конунлар, Вазирлар Махкамасининг қарорлари, Вазирликнинг Ҳайъат қарорлари, буйруқлари. ЎзМУ ректори буйруқларининг моҳиятини билиши, ЎзМУнинг йиллик ва истикболи режаларини билиши ЎзМУ Устави, Ички меҳнат-тартиб қоидалари, Одоб-аҳлоқ қоидаларни;\nЎзМУда бошқарув лавозимида зарур бўлган касбий ва ташкилотчилик қобилиятларига, таълим соҳасида раҳбарлик иш тажрибаси ва стажига, фаолият тури ва ваколатлари доирасида тегишли билим ва кўникмаларга;\nНамунавий шахсий фазилатларга-интеллект, маданиятли, етакчилик, ижодий қобилиятлар, хушмуомалалик, ташкилотчилик, ташаббускорлик ва тадбиркорлик қобилиятларига эга бўлиш, масъулият ҳисси, мустақил қарор қабул қилиш ва иш тутиш, қатъий ҳаракат қилиш, муассаса стратегик мақсадларига эришишни таъминлаш хусусиятларига эга бўлиши;\nЎзМУда бакалавр ва магистрлар тайёрлаш йўналишлари ва мутахассисликларидан бири бўйича фан доктори ёки номзоди илмий даражасига, профессор ёки доцент илмий унвонига эга бўлиши;\nФакультет йўналиши бўйича камида 5 йиллик самарали иш стажига эга бўлиши зарур.\n59. Факультет декани ўринбосарининг лавозим вазифалари:\nФакультетда ўқув жараёнини ташкил этиш;\nТалабаларнинг ўқув карточкаларини тўлдиришни ташкил этиш;\nТалабаларнинг шахсий жадвалларини хамда рейтинг синови варақаларини тузишни ташкил этиш;\nТалабаларнинг ҳужжатларини тайёрлаш ҳамда нусхасини кўпайтиришни ташкил этиш;\nФакультет талабаларининг сони ҳақидаги 3-НК шаклидаги ҳисоботни тузишни ташкил этиш;\nБиринчи курсга қабул қилинган талабаларни ўқув ҳужжатларини тайёрлашни ташкил этиш (рейтинг дафтарчаларини, талабалик билетларини ва ўқув карточкаларини тўлғазиш);\nТалабалар ҳужжатларини мунтазам равишда текшириб бориш хамда фанлар бўйича қарзларни топшириш ҳақида эслатув хатларини жўнатиш;\nТалабалар сони, ўзлаштириши ва ҳаракати бўйича ҳисобот маълумотларини тайёрлаш;\nТалабаларни курсдан курсга ўтказиш бўйича буйруқ лойиҳасини тузишда қатнашиш;\nТалабаларни малакавий амалиётига юбориш бўйича буйруқ лойиҳасини тузиш;\nТалабалар давоматини, ўқув дарсларининг ўз вақтида ўтказилишини ташкил қилиш ва назоратини олиб бориш;\nЎқув дарс жадвалларини тузишни ташкил этиш;\nРейтинг низомига риоя этилишини таъминлаш;\nТалабаларни ДАК синовларини топширишга ва битирув малакавий ишларини ҳимоя қилишга қўйиш бўйича буйруқ лойиҳасини тузиш;\nТалабаларни сўров хатларига жавоб хатларини ёзишни ташкил этиш;\nДеканат фаолияти учун зарур бўлган ҳужжатлар учун буюртмалар беришни ташкил этиш;\nФакультет деканатидаги барча ҳужжатларни сақланишини таъминлашни ташкил этиш;\nЎзМУни тамомлаган ҳамда четлаштирилган талабаларни шахсий ҳужжатларини тайёрлаш ва уларни ЎзМУ архивига топширишни ташкил этиш.\nФакультет фаолиятига тааллуқли Низом, йўриқномалар ва меъёрий ҳужжатларни, ЎзМУ буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, иш юритишга оид бошқа меъёрий ҳужжатларни билиши.\nЎз соҳасига тегишли масалалар бўйича ахборот ва маълумотлардан хабардор бўлиши зарур.\n60. Кафедра мудирининг лавозим вазифалари:\nЎзМУнинг мол-мулкига авайлаб муносабатда бўлиш ва ундан оқилона фойдаланиш;\nЎзМУ жамоасининг аъзолари ва иш жараёнида алоқа қиладиган бошқа шахслар билан хушфеъл муносабатда бўлиш, кийиниш маданиятига риоя этиш;\nЎзМУ миқёсида кафедра фаолиятига тааллуқли масалалар муҳокамаси ва ҳал этилишида иштирок этиш;\nКафедра иш режаси, профессор-ўқитувчи ва ходимларининг шахсий иш режалари ҳамда кафедра фаолияти доирасидаги бошқа ҳужжатларни тасдиқлаш;\nКафедра педагог ходимларига ўқув юкламаларини тақсимлаш ҳамда уларнинг ўз вақтида ва сифатли бажарилишини назорат қилиш;\nКафедрага педагог кадрларни танлов асосида ишга қабул қилинишини таъминлаш, уларни моддий ва маънавий рағбатлантириш, шунингдек, интизомий жазо чораларини қўллаш тўғрисида ЎзМУ раҳбариятига белгиланган тартибда таклифлар киритиш;\nЎзМУнинг тегишли хизмат бўлинмаларидан ўқув-тарбиявий ва илмий-тадқиқот жараёнини талаб даражасида ўтказиш учун зарур бўлган шароитларни таъминлашни талаб этиш;\nБелгиланган тартиб ва муддатларда ўқув йилидаги фаолияти бўйича кафедра ҳисоботини тайёрлаш, Кенгаш мажлисларида ҳисобот бериш;\nТасдиқланган режага мувофиқ илмий-тадқиқот ишларини олиб бориш, тугалланган илмий-тадқиқот ишларини таълим, фан ва ишлаб чиқариш билан интеграциясини таъминлаш;\nКафедра ўқитувчиларининг шахсий иш режаларидаги ўқув, илмий-услубий, илмий-тадқиқот, маънавий-маърифий ва ташкилий-услубий ишларини кўриб чиқиш, тажрибали ўқитувчилар фаолиятини ўрганиш, умумлаштириш, илғор тажрибаларини оммалаштиришга қаратилган ишларни ташкил этиш;\nЗамонавий педагогик ва ахборот-коммуникация технологияларини жорий этиш, педагогик фаолият билан шуғулланишни бошлаган ёш ўқитувчиларга педагогик малака ва кўникмаларни эгаллашда ёрдам бериш, ахборот базасини яратиш, ўқув машғулотларида замонавий ўқув-техника воситаларидан, якка тартибда ўқитиш ва мустақил таълим олиш услубларидан самарали фойдаланишни йўлга қўйиш, ўқитишни замонавий компьютер техникалари билан жиҳозланган махсус ўқув аудиторияларда ташкил қилиш бўйича таклифлар киритиш, масофали ўқитиш элементларини ривожлантириш ишларини амалга ошириш;\nИлмий-педагогик кадрларни тайёрлаш, кафедра мутахассислигига мос ёки турдош ихтисосликлар бўйича номзодлик ва докторлик диссертацияларини илмий семинарларда муҳокама қилиш, таълим ҳужжатларининг меъёр талабларига жавоб беришини белгилаш бўйича эксперт гуруҳлари таркибида иштирок этиш;\nБитирувчиларни ишга тақсимлаш, битирув малакавий иши, магистрлик диссертациясининг мавзуларини шакллантириш, бюджетдан ташқари маблағларни жалб этиш, шунингдек, илмий-техникавий ёрдам кўрсатиш мақсадида ишлаб чиқариш корхоналари ва бошқа хўжаликлар билан алоқа ўрнатиш;\nЎзМУ ва мазкур кафедрада стажёр-тадқиқотчи-изланувчилари билан мунтазам алоқаларни ташкил этиш, битирувчилар мониторингини олиб бориш;\nКафедра ихтисослиги бўйича мутахассислар малакасини оширишга йўналтирилган тадбирлар ўтказиш, таълим хизмати кўрсатиш тизимини ривожлантириш;\nТалабаларнинг қизиқишларини эътиборга олган ҳолда турли мавзулар, йўналишлар ва ихтисосликлар, касб-ҳунар турлари бўйича тўгараклар ташкил қилиш, кичик корхоналарда, талабаларни дарсдан бўш вақтини унумли ва фойдали меҳнат билан банд қилишга қаратилган тадбирларни амалга ошириш;\nКафедрада ўқитиладиган фанлардан лаборатория ишларини тўлиқ ва сифатли ўтказилишини таъминлаш ҳамда кафедра лабораторияларини замонавий ускуна, қурилма ва жиҳозлар билан таъминланишига ҳомийларни кенг жалб этиш;\nЎзМУнинг ахборот-ресурс марказини кафедра таълим йўналишлари ва мутахассисликларига оид янги ўқув, илмий-техникавий ва даврий адабиётлар билан узлуксиз тўлдириб борилишини ва янгиланишини доимий назорат қилиш;\nЎзМУнинг давлат таълим стандартларига мувофиқ тузилган ўқув режалардаги фанлар бўйича белгиланган машғулот турларини юксак назарий, илмий-услубий ва касбий даражада ўтказиш, таълим сифатини таъминлаш;\nТалабаларнинг малакавий амалиёти, курс лойиҳалари (ишлари), битирув малакавий ишлари, магистрлик диссертацияларига, шунингдек мустақил ишлари ва илмий-тадқиқот ишларига раҳбарлик қилиш;\nТалабалар билимининг рейтинг назоратини жорий этиш, талабаларнинг аудиториядан ташқари ишларини ташкил этиш бўйича тадбирлар ўтказиш;\nРивожланган демократик давлатлар даражасидаги юксак маънавий ва ахлоқий талабларга жавоб берувчи юқори малакали рақобатбардош кадрларни тайёрлаш;\nКафедра фанлари бўйича ўқув дастурларни ишлаб чиқиш ва белгиланган тартибда тасдиққа тақдим этиш, шунингдек турдош кафедралар томонидан тайёрланган ўқув дастурларга тақриз ва хулосалар тайёрлаш;\nДарслик, ўқув, услубий ва кўргазмали қўлланмаларни тайёрлаш, қайта нашр этиладиган дарслик, ўқув қўлланма ва ўқув-услубий адабиётлар, шу жумладан хорижий олимлар билан ҳаммуаллифликда яратилган адабиётларга хулосалар тузиш;\nКафедра йўналишлари ва мутахассисликлар бўйича ДТС, ўқув режалари ва дастурларини ривожланган хорижий мамлакатларнинг таълим дастурлари билан қиёсий таҳлилини мунтазам равишда олиб бориш ва такомиллаштириш;\nИқтидорли талабаларни танлаш ва уларни тарбиялаш, олимпиада ва танловларда, шу жумладан “Истеъдод” жамғармаси ва давлат грантлари танловида иштирок этишга тайёрлаш, талабаларнинг мустақил ишлаш шакл ва услубларини такомиллаштириш бўйича чоралар кўриш;\nТалабалар илмий-ижодий фаолиятини тизимли асосда ташкил этиш, иқтидорли талабаларни аниқлаш ва уларни илмий тадқиқотларга жалб этиш, илмий-тадқиқот ишларини индивидуал ва жамоа бўлиб бажаришга ўргатиш, уларнинг илмий-ижодий фаолиятини рўёбга чиқариш учун зарур ташкилий, услубий ва моддий-техникавий шарт-шароитларни яратиш;\nМеҳнат қонунчилигида белгиланган бошқа мажбуриятлар ва ҳуқуқлардан фойдаланиш;\nКафедра мудири элчихоналар, чет эл ташкилотлари ҳамда чет мамлакатлар вакиллари иштироки билан ўтказиладиган тадбирларини юқори ташкилотлар томонидан белгиланган тартибда халқаро алоқалар Кенгаши қарори билан ёки истисно тариқасида ректор фармойиши асосида юқори ташкилотлар орқали амалга оширади.\nКафедра фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, ЎзМУ йиллик ва истиқболи режаларини билиши.\nЎзМУда бакалавр ва магистрлар тайёрлаш йўналишлари ва мутахассисликларидан бири бўйича фан доктори ёки номзоди илмий даражасига, профессор ёки доцент илмий унвонига эга бўлиши зарур.\n61. Профессорнинг лавозим вазифалари:\nБарча ўқув шакллари (ишлаб чиқаришдан ажралган ва ажралмаган ҳолларда) бўйича ЎзМУнинг давлат таълим стандартларига мувофиқ тузилган ўқув режаларда белгиланган маърузалар, лаборатория, амалий ва бошқа турдаги машғулотларни юксак назарий, илмий услубий ва касбий даражада ўтказиш;\nТалабаларнинг малакавий амалиётига, курс лойиҳаларига (ишларига), битирув малакавий ишларига, магистрлик диссертацияларига, шунингдек, мустақил ишларига раҳбарлик қилиш;\nТалабалар билимининг рейтинг назоратини олиб бориш;\nРивожланган демократик давлатлар даражасидаги юксак маънавий ва ахлоқий талабларга жавоб берувчи юқори малакали кадрларни тайёрлаш;\nКафедра фанлари бўйича ўқув дастурларни ишлаб чиқиш ва белгиланган тартибда тасдиққа тақдим этиш, шунингдек, турдош кафедралар томонидан тайёрланган ўқув дастурларга тақриз ва хулосалар тайёрлаш;\nДарслик, ўқув, услубий ва кўргазмали қўлланмаларни тайёрлаш, шунингдек, ЎзМУ ректоратининг топшириғига биноан қайта нашр этиладиган дарслик, ўқув қўлланма ва ўқув услубий адабиётлар, жумладан, хорижий олимлар билан ҳаммуаллифликда яратилганларга хулосалар тузиш; бошқа таълим муассасаларининг буюртмалари бўйича зарурий ўқув услубий адабиётларни тайёрлашда иштирок этиш;\nИқтидорли талабалар билан ишлаш, уларни олимпиада ва танловларда, жумладан, “Истеъдод” жамғармаси танловида иштирок этишга тайёрлаш, талабаларнинг мустақил тайёрланиш шакл ва услубларини такомиллаштириш; аудитория ишларини оптимизациялаштириш ҳисобига мустақил тайёрланиш ҳажмини ошириш бўйича чоралар кўриш;\nКатта илмий ходим-изланувчилар, стажёр-тадқиқотчи-изланувчилар, мустақил тадқиқотчиларга раҳбарлик қилиш, тугалланган илмий тадқиқот ишларини муҳокама этиш ва уларнинг натижаларини ишлаб чиқаришга жорий этиш, тугатилган илмий ишларни нашр этишга тавсия бериш; таълим, фан ва ишлаб чиқаришнинг самарали интеграциясини таъминлаш; талабаларнинг илмий тадқиқот ишларига раҳбарлик қилиш;\nПедагогик фаолият билан шуғулланишни бошлаган ўқитувчиларга педагогик маҳорати эгаллашда ёрдам бериш;\nАхборот базасини яратиш, ўқув машғулотларини ўтказиш жараёнида замонавий ўқув техника воситаларидан ва якка тартибда ўқитиш, мустақил таълим олиш воситаларидан фойдаланиш;\nМасофали таълим тизимини ривожлантириш;\nХорижий ўқув юртларининг иш тажрибасини ўрганиб бориш;\nРақобатбардош илмий педагогик кадрларни тайёрлаш; кафедра аъзолари ёки ректорат топшириғига биноан бошқа тадқиқотчилар томонидан ҳимояга тақдим этилган диссертацияларни кўриб чиқиш;\nТаълим ҳужжатларининг эквивалентлигини белгилаш бўйича эксперт гуруҳлари таркибида иштирок этиш;\nБюджетдан ташқари маблағларни жалб этиш, шунингдек, илмий техникавий ёрдам кўрсатиш мақсадида саноат, қишлоқ хўжалик корхоналари, кооперативлар, деҳқон, фермер ва бошқа хўжаликлар билан алоқа ўрнатиш;\nЎзМУни битирганлар ва мазкур кафедрада стажёр-тадқиқотчи-изланувчилар институтини ўтаганлар билан мунтазам алоқаларни ташкил этиш;\nКафедра профили бўйича мутахассислар малакасини ошириш бўйича тадбирлар ўтказиш;\nТаълим хизмати кўрсатиш тизимини кенг ривожлантириш;\nХорижий ҳамкорлар, илмий ва таълим муассасалари билан халқаро алоқаларни ривожлантириш;\nПедагогик фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат Қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, кафедра йиллик ва истиқболли режаларини билиш.\nЎзМУда бакалавр ва магистрлар тайёрлаш йўналишлари ва мутахассисликларидан бири бўйича фан доктори ёки номзоди илмий даражасига, профессор ёки доцент илмий унвонига эга бўлиши\nНамунавий шахсий фазилатларга-интеллект, маданиятли, ижодий қобилиятлар, хушмуомалалик ва ташаббускорлик қобилиятларига эга бўлиш, масъулият ҳисси, мустақил қарор қабул қилиш ва иш тутиш, қатъий ҳаракат қилиш, муассаса стратегик мақсадларига эришишни таъминлаш хусусиятларига эга бўлиши зарур.\n62. Доцентнинг лавозим вазифалари:\nЎз меҳнат вазифаларини ҳалол, виждонан бажариш, меҳнат ва ижро интизомига риоя қилиш\nДарслик, ўқув, услубий ва кўргазмали қўлланмаларни тайёрлаш, шунингдек, ЎзМУ ректоратининг топшириғига биноан қайта нашр этиладиган дарслик, ўқув қўлланма ва ўқув услубий адабиётлар, жумладан, хорижий олимлар билан ҳаммуаллифликда яратилганларга хулосалар тузиш;\nИқтидорли талабалар билан ишлаш, уларни олимпиада ва танловларда, жумладан, “Истеъдод” жамғармаси танловида иштирок этишга тайёрлаш, талабаларнинг мустақил тайёрланиш шакл ва услубларини такомиллаштириш; аудитория ишларини оптималлаштириш ҳисобига мустақил тайёрланиш ҳажмини ошириш бўйича чоралар кўриш;\nТасдиқланган режага мувофиқ илмий тадқиқот ишларини олиб бориш, тугалланган илмий тадқиқот ишларини муҳокама этиш ва уларнинг натижаларини ишлаб чиқаришга жорий этиш, тугатилган илмий ишларни нашр этишга тавсия бериш;\nТаълим, фан ва ишлаб чиқаришнинг самарали интеграциясини таъминлаш; талабаларнинг илмий тадқиқот ишларига раҳбарлик қилиш; стажёр-тадқиқотчи-изланувчилар, мустақил тадқиқотчиларга раҳбарлик қилиш.\nПедагогик фаолият билан шуғулланишни бошлаган ўқитувчиларга педагогик маҳоратини эгаллашда ёрдам бериш;\nМасофали таълим тизимини ривожлантириш; хорижий ўқув юртларининг иш тажрибасини ёритиб бориш;\nРақобатбардош ва илмий педагогик кадрларни тайёрлаш; кафедра аъзолари ёки ректорат топшириғига биноан бошқа тадқиқотчилар томонидан ҳимояга тақдим этилган диссертацияларни кўриб чиқиш; таълим ҳужжатларининг эквивалентлигини белгилаш бўйича эксперт гуруҳлари таркибида иштирок этиш;\nХорижий ҳамкорлар, илмий ва таълим муассасалари билан халқаро алоқаларни ривожлантириш.\nПедагогик фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, кафедра йиллик ва истиқболи режалари билиш.\nЎзМУда бакалавр ва магистрлар тайёрлаш йўналишлари ва мутахассисликларидан бири бўйича фан номзоди илмий даражасига, доцент илмий унвонига эга бўлиши зарур.\n63. Катта ўқитувчининг лавозим вазифалари:\nБарча ўқув шакллари (ишлаб чиқаришдан ажралган ва ажралмаган ҳолларда) бўйича ЎзМУ нинг давлат таълим стандартларига мувофиқ тузилган ўқув режаларда белгиланган лаборатория, амалий ва бошқа турдаги машғулотларни юксак назарий, илмий услубий ва касбий даражада ўтказиш;\nТаълим, фан ва ишлаб чиқаришнинг самарали интеграциясини таъминлаш; талабаларнинг илмий тадқиқот ишларига раҳбарлик қилиш;\nПедагогик фаолият билан шуғулланишни бошлаган ўқитувчиларга педагогик маҳоратини эгаллашда ёрдам бериш; ўқув машғулотларини ўтказиш жараёнида замонавий ўқув техника воситаларидан ва якка тартибда ўқитиш, мустақил таълим олиш воситаларидан фойдаланиш;\nПедагогик фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат Қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, кафедра йиллик ва истиқболи режалари билиш\n64. Ўқитувчининг лавозим вазифалари:\nАудитория ишларини оптимизациялаштириш ҳисобига мустақил тайёрланиш ҳажмини ошириш бўйича чоралар кўриш;\nПедагогик фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат Қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, кафедра йиллик ва истиқболли режаларини.\nСтажёр-ўқитувчининг лавозим вазифалари:\nСтажировка ўтиш жараёнида илмий тадқиқот услубларини эгаллаш, тажриба ўтказиш техникасини ўзлаштириш, ўз ихтисослиги бўйича энг яхши ютуқларни ўрганиш;\nСтажёр-ўқитувчи сифатида стажировка ўтаётган кафедранинг илмий тадқиқот режалари бўйича ишларни олиб бориш;\nКафедранинг ўқув тарбиявий, сиёсий ва бошқа соҳадаги ишларида актив қатнашиш;\nЎқув йили давомида ЎзМУ илмий кенгаши томонидан тасдиқланган ва йиллик иш режасига киритилган дарс соатларини ўз вақтида ва сифатли бажарилишини таъминлаш;\nЎқув йили давомида ўзининг йиллик иш режасида кўрсатилган давлат гранти хамда хўжалик шартномаси бўйича ишлар илмий лойиҳаларда иштирок этишни амалга ошириш ҳамда режалаштирилган илмий, илмий услубий мақола ва бошқаларни эълон қилиш;\nЎқув йили давомида ўзининг йиллик иш режасида кўрсатилган ўқув услубий хамда янги педагогик ва ахборот технологиялари бўйича электрон дарсликларни тайёрлашда кафедранинг профессор ва доцентлари билан ҳамкорлик қилиш;\nЎқув йили давомида ўзининг иш режасида келтирилган маънавий-маърифий ишларни тўлалигича амалга ошириш, маҳаллий ҳокимият ва ЎзМУ томонидан ташкил этилган тадбирларда иштирок этиш;\nЎзМУнинг моддий техника базасини ривожлантириш учун бюджетдан ташқари маблағлар топиш, ЎзМУга ҳомийлар ёрдамини жалб этиш бўйича кафедранинг фаолиятида иштирок этиш;\nЎзМУ жамоат ишларида қатнашиш ва жамоат топшириқларини бажаришни ўз зиммасига олиш;\nПедагогик фаолиятига тегишли қонунлар, Вазирлар Маҳкамасининг Қарорлари, Вазирликнинг Ҳайъат Қарорлари, буйруқлари, ЎзМУ ректори буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, кафедра йиллик ва истиқболи режалари.\nПедагогик фаолиятида зарур бўлган касбий ва ташкилотчилик қобилиятларига, таълим соҳасида иш тажрибаси ва стажига, фаолият тури ва ваколатлари доирасида тегишли билим ва кўникмаларга эга бўлиши;\n66. Факультет, бўлим Котиб-иш юритувчининг лавозим вазифалари:\nЮқори орган, факультет ва бўлимлардан келадиган буйруқ, фармойиш ва хатларни қабул қилиб олиш, рўйхатдан ўтказиш ва ўз бошлиғига етказиш;\nБўлим ёки кафедрага тегишли бўлган ҳужжатларни расмийлаштириш хамда тегишли бўлимларга етказиш;\nБўлим ёки кафедрага тегишли бўлган ҳужжатларни чоп этиш, кўпайтириш ва рўйхатдан ўтказиш;\nБўлимга келувчиларни рўйхатдан ўтказиш ва мурожаатномаларни қабул қилиш;\nЎзи ишлаётган кафедра ёки бўлимнинг санитария-гигиена ҳолати ва тозалигини сақлаш.\nИш юритишга оид низомлар ва йўриқномаларни, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, меҳнатни муҳофаза қилиш, хавфсизлик техникаси, ишлаб чиқариш санитарияси ҳамда ёнғинга қарши ҳимоя қоидалари ва меъёрларини.\nКомпьютерда ишлашни, ёзишни, орфография қоидалари ва тиниш белгиларни, ҳар хил ҳужжатларни чоп этиш вақтида материални жойлаштириш тартибини, намунавий шакллардан фойдаланган ҳолда ишга оид хатларни чоп этиш қоидаларини ўзлаштирган бўлиши;\nЎрта махсус маълумотга эга бўлиши зарур.\nДиспетчерлик хизмати оператори лавозим вазифалари\nЎқув режаларига асосан дарс жадвалини тузиш;\nУниверситетда ўтиладиган дарсларни назорат қилишда кўмаклашиш;\nТалабаларнинг фанлардан олган баҳоларини хар семестрда семестр қайдномаларига ўтказишини таҳлил қилиб бориш;\nПрофессор-ўқитувчилар томонидан ўқув машғулотларини акс эттирувчи қайдномалар, талабалар гуруҳ журналлари ва ўқув варақаларини мунтазам равишда текшириб бориш;\nЯнги қабул қилинган 1-курс талабаларига рейтинг дафтарчалари, талабалик гувоҳномаларини тайёрлаб бериш;\nЯрим йиллик ва йиллик ҳисоботлар учун маълумотлар берилишини назорат қилиш;\nАудитория фондини таҳлил этиб бориш;\nАудитория фонди камчиликларини бартарф этиш бўйича хўжалик бўлинмаларига билдиришномалар бериш;\nДарсларга кириш ва чиқиш қўнғироқларини ўз вақтида чалиш;\nЎқув тарбиявий жараённинг ташкил этилиши ва боришини доимий назорат қилиш ва йўл қўйилган хато ва камчиликларни текшириш журналига мунтазам қайд қилиш;\nУниверситетда ўтказиладиган тадбирларга аудиториялар фондини тақсимлаш;\nПрофессор-ўқитувчи ходимлар ўқув машғулоти карточкасини тузиш ва ўзгаришлар тўғрисида карточкаларга киритиш;\nЛавозим (вазифа) йўриқномасига риоя қилиш;\nЎз фаолиятига тааллуқли Низом, йўриқномалар ва меъёрий ҳужжатларни, университет ички тартиб-қоидалари, меъёрий ҳужжатларини билиши.\nНамунавий шахсий фазилатларга-интеллект, маданиятли, ижодий қобилиятлар, хушмуомалалик ва ташаббускорлик қобилиятларига эга бўлиш, масъулият ҳисси, мустақил қарор қабул қилиш ва иш тутиш, қатъий ҳаракат қилиш, муассаса стратегик мақсадларига эришишни таъминлаш хусусиятларига эга бўлиши;\nЎрта махсус маълумотга эга бўлиши;\nКабинет мудирининг лавозим вазифалари:\nХар бир ўтиладиган ўқув машғулотлари олдидан ўқув кабинетларини ўқув дастурлари ва режаларига асосан кўргазмали ўқув қуроллари билан таъминлаш;\nКафедра методик кабинетини кутубхонадан олинган янги ўқув ва методик адабиётлар билан таъминлаш;\nТехник-ўқув воситаларини қўллаб профессор-ўқитувчиларга дарс ўтишда амалий ёрдам бериш;\nКафедрадаги техник кўчириш ишларини бажариш;\nКафедрадаги ўқув кабинетларининг санитария-гигиена ҳолати устидан назорат қилиш;\nЎз фаолиятига тааллуқли Низом, йўриқномалар ва меъёрий ҳужжатларни, ЎзМУ буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, иш юритишга оид меъёрий ҳужжатларни билиши.\nЛаборантнинг лавозим вазифалари:\nЛабораториянинг иш режасига, кафедра мудири, лаборатория мудирининг кўрсатмаларига мувофиқ таълим жараёнини таъминлаш билан боғлиқ ҳамма ишларни бажариш;\nЛаборатория машғулотларини ўтказишда қатнашиш, машғулотда ўқитувчи топшириқларини бажариш, лаборатория машғулотларини ўтказиш чоғида хавфсизлик техникаси, ёнғинга қарши хавфсизлик қоидаларини ўрганиш ва билиш ҳамда ёнғинни ўчириш воситаларидан фойдалана олиш, ишда уларга риоя этиш ва талабалардан уларга риоя этишни талаб қилиш;\nЎзига топширилган ускуналарни, асбобларни ва бошқа техник воситаларни билиш, улардан ўқув ва илмий мақсадларда фойдалана олиш;\nЎқув кўргазмали қуролларни тайёрлаш ва ҳал этишда, лаборатория ускуналарини йиғиш, монтаж қилиш, профилактика ва таъмирлашда қатнашиш, маъруза ва лаборатория амалий машғулотларни ҳамда илмий-тадқиқот ишларини ўтказиш учун зарур материалларни тайёрлаш;\nУскуналар ва асбобларнинг бутунлигини, лабораторияда ва иш жойларида озодалик ҳамда тартиб сақлашни кузатиб бориш;\nАсбоб-ускуналар, стендлар, макетлар ва шу кабиларнинг ҳолати тўғрисида кабинет мудири (катта лаборант)га ўз вақтида маълум қилиб туриш, ўз билимларини, малакасини ошириш устида ишлаш, кафедра мажлисларида ва кафедранинг барча материалларини ҳамда ўқув, услубий, илмий хизматга оид ҳужжатларни компьютерда чоп этиш.\nЎз фаолиятига тааллуқли Низом, йўриқномалар ва меъёрий ҳужжатларни, ЎзМУ буйруқлари, ЎзМУ Устави, Ички меҳнат-тартиб қоидалари, Одоб-аҳлоқ қоидаларни, иш юритишга оид меъёрий ҳужжатларни.\nНамунавий шахсий фазилатларга-интеллект, маданиятли, ижодий қобилиятлар, хушмуомалалик ва ташаббускорлик қобилиятларига эга бўлиш, масъулият ҳисси, мустақил қарор қабул қилиш ва иш тутиш, қатъий ҳаракат қилиш хусусиятларига эга бўлиши;\nЛаборатория мудирининг лавозим вазифалари:\nЛабораториянинг режасида кўзда тутилган таълим жараёнига моддий-техникавий хизмат кўрсатиш борасидаги ишларни бажариш, шунингдек кабинет мудирининг кўрсатмасига биноан ўзига бириктирилган лаборантларга раҳбарлик қилиш;\nЎқитувчиларнинг лаборатория ва амалий ишларини ўтказишларида қатнашиш, кўрсатмаларини бажариш;\nЛабораториядаги иш жойларида озодалик ва тартиб бўлишини, асбоб ускуналар сақланишини, уларнинг бутунлиги ва ишга тайёрлигини кузатиб бориш: лабораторияда хавфсизлик қоидаларига ва ёнғинга қарши тадбирларга риоя этиш, талабалар ва лаборантлардан уларнинг бажарилишини талаб қилиш;\nЎқув-кўргазмали қуролларни тайёрлаш, ишлаб чиқиш ва таъмирлашда қатнашиш;\nКабинет мудири бўлмаган вақтда ўқитувчиларнинг таълим жараёнини таъминлаш бўйича навбатдан ташқари топшириқларнинг бажарилишини таъминлаш;\nАппаратлар, стендлар, макетлар ва шу кабиларнинг ҳолати тўғрисида кабинет мудирига доимо хабар бериб туриш;\nЛаборантлар таркибининг малакасини ошириш бўйича кафедранинг барча тадбирларида қатнашиш;\nТехникавий таълим воситаларидан фойдаланиш бўйича амалий иш кўникмаларига эга бўлиш;\nУслубий ва бошқа материалларни босиб чиқариш.\nҲурматли Ректоримиз Авазжон Мараҳимовнинг қатъий саъй-ҳаракатлари билан қайта оёққа тураётган, том маънода янгиланаётган Журналистика факультетида барча ишлар бундан буён юқорида баён этилган талаблар асосида бўлади, дейди Дониш домла ишонч ва умид билан.\nАбдусаид Кўчимовнинг маҳорат мактаби\nСаида Мирзиёева: «Ахборот хизматлари тизимини тубдан такомиллаштириш лозим!»\nМақола барчага фойдали ҳўлади деб ўйлайман\nМақола барчага фойдали бўлади деб ўйлайман\nNext story “Ҳамнафаслар”\nPrevious story Газета ва телевидениенинг асл Ватани


Улар етимми ёхуд нега "Насаф"га эътибор қаратилмаяпти 19-09-2021, 15:43 | Zamin.uz\n10:19 / 30.08.2021\nУлар етимми ёхуд нега "Насаф"га эътибор қаратилмаяпти?\n"Навбаҳор" билан ўйиндан сўнг Рўзиқул Бердиев "портлади". Мутахассис ўзбеклигига борди ва яна ҳамма айбни ўз бўйнига олди. Муаммонинг ортида турганларни қўли билан беркитди. Тамом, ўйин тезда унутилади, лекин муаммо-чи?\nЎзи "аждарлар"нинг юртимиздаги бошқа клублардан фарқи катта эмас. Уларда ҳам молиявий муаммолар тез-тез кўриниш беради, етакчиларни грандлардан сақлаб қола олмайди, давлат қарамоғидаги жамоа, лекин биргина омил "Насаф"га бўлган меҳримизни оширади. Таркибда ким бўлишидан қатъи назар, клуб либосини кийган футболчилар кўзидаги "олов"! Ёш бўлишига қарамай, майдонда жамоа рамзи учун арслонлардек олишаётган йигитларга тикилган юртдошларимизнинг кўзида завқ пайдо бўлиши аниқ.\nЎзининг рақибга агрессив муносабатда бўлиши билан донг таратган "Навбаҳор" мухлислари ҳам уларни тик туриб, қарсаклар билан кузатиб қўйгани бежиз эмас. Ҳалол ўйин ва кучли иштиёқ Рўзиқул Бердиевнинг "Насаф"ида биринчи бўлиб кўзга ташланадиган жиҳат.\nТўғриси, бугун мутахассиснинг матбуот анжуманидаги сўзлари дилни хира қилди. Раҳбариятнинг беэътиборлиги, маошлар ва бошқа кўплаб масалаларда клуб ёлғизланиб қолганини тушуниш мушкул эмас. Ҳали ҳам Рўзиқул Бердиев айбни бўйнига олди ва муаммонинг бир учини чиқарди, холос. Ҳар ҳолда, кўз-кўзга тушади, эртага яна бир эшикдан кириб чиқиш бор...\n"Йигитларга қуруқ "ғалаба қозонинглар", деб мотивация бериб бўлмайди"\nБу сўзлар ортида қанчалик дард бор эканлигини тушуниш учун файласуф бўлиш шарт эмас. Aслида, Бердиев ҳар сафар дардини достон қиладиган мутахассислар сирасига кирмайди. У ҳам чидаб тура олмади-ми, билингки, аҳвол биз ўйлагандан оғир. Ҳар йили терма жамоамизга янги номларни оғринмай етказиб бераётган мураббийни тушуниш мумкин. Ўз фарзандларидек бўлиб қолган футболчиларни унга умид билан боқиб турган нигоҳига бардош бера олмагани аниқ. Ҳозир Қарши клубининг аҳволи, муаммоси ҳақида ҳеч қандай маълумотга эга эмасман. Шунга қарамай, клуб раҳбариятига журналист эмас, жайдари ўзбек йигити сифатида мурожаатим бор:\nИлтимос, кўзингизни очинг! "Насаф" фақат Қарши шаҳрининггина клуби эмас! У аллақачон халқ жамоалари қаторидан ўрин эгаллаган. Унинг келажакдаги аҳволига биз бефарқ эмасмиз! Жамоа бошига тушган мушкул вазиятдан чиқиб кетиши фақат сизлар қабул қиладиган қарорга боғлиқ. Илтимос, воқеага жиддийроқ эътибор қаратинг. Aкс холда, халқ ўз жамоасини ҳимоя қилишга мажбур бўлади.\n17-09-2021, 22:13, Жамият\nКеча, 15:43, Дунё\nЯнгиликлар » Спорт » Улар етимми ёхуд нега "Насаф"га эътибор қаратилмаяпти?


Ўткир Ҳошимов. Адибнинг машаққатли мактаби (2005) - www.ziyouz.uz\nБош саҳифа МатбуотҲозирги давр матбуотиЎткир Ҳошимов. Адибнинг машаққатли мактаби (2005)\nРус адиблари орасида: «Биз ҳаммамиз Гоголнинг шинелидан чиққанмиз», деган ибора бор. Шу гапни «ўзбекчалаштирсак», ўтган асрнинг 60-йилларида адабиётга кириб келган авлод шоирлари «биз Ғафур Ғуломнинг, адиблар эса биз Ойбекнинг, Абдулла Қаҳҳорнинг тўнидан чиққанмиз», деса муболаға бўлмайди. Сабаби, биз — уруш ва ундан кейинги йиллари мактабга борганлар Ғафур Ғулом шеърлари, Ойбек романлари, Абдулла Қаҳҳор ҳикоялари билан «танглайи кўтарилган» авлодмиз. У паллада Қодирий, Чўлпон, Фитрат деган улуғ ижодкорлар ўтганини эшитган бўлсак-да, уларнинг биронта асарини ўқиган эмасдик.\nАфсуски, мен Ойбек домланинг суҳбатида бўлиш бахтига эриша олмаганман. Бунга ўзим сабабчи бўлсам керак. Негаки, бирон марта бу улуғ адиб эшигини тақиллатиб боришга журъат қилмаганман. Бошқа устозим — Абдулла Қаҳҳор эса бир қатор тенгқурларим қатори менинг ҳам илк машқларимни ўқиб, хат ёзган ва шу сабаб Қаҳҳор домла сабоқларини олиш насиб этган… Шунга қарамай, Ойбек иштирок этган катта-кичик йиғинларда биз — талабалар ҳам бир чеккада қисиниб-қимтиниб ўтирганмиз. Ойбек домла қатнашган издихомга аллақандай осойишта, вазмин руҳ киргандек бўлар, устоз адибнинг йирик-йирик кўзларидаги теран маъно, ҳам виқорли, ҳам ўта самимий туйғу бу инсонни ич-ичидан ёритиб, нурлантириб турганга ўхшар эди. Ойбек ўзининг салобати билан ҳаммани «босиб турган»дек бўлар, айни пайтда унинг бутун қиёфасида боладек беғуборлик ҳам барқ уриб турар эди…\nМана шу улкан истеъдод, табиийлик ва самимийлик адиб асарларида ҳам намоён бўлади. Зеро асар муаллиф қалбининг кўзгуси, ёзувчининг «фарзанди» ҳисобланади…\nОйбек ижодининг ёрқин қирраларини ҳам, адиб босиб ўтган мактабнинг машаққатли ва чалкаш сўқмоқларини ҳам биргина «Қутлуғ қон» романи мисолида кўрса бўлади. Аслида хавф-хатарга тўлиқ бу мактаб «сабоқлари» Ойбек домла тенгқурлари бўлмиш ижодкорларнинг ҳаммасига тааллуқли. Бир наъра тортса, жаҳонни ларзага солишга қодир Ғафур Ғулом шеърларида ўқтин-ўқтин «улуғ оға»нинг тарихий хизматларини эслатиб туришга мажбур бўлгани, Абдулла Қаҳҳор энг тагдор, энг ҳаққоний ҳикояларини минг бир қобиққа ўраб «едириш» йўлини излагани бежиз эмас. Золим сиёсат кечагина ёнингда турган, эл эътиқодини қозонган ижодкорларни, ҳақиқий халқ фидойиларини «халқ душмани» деб қирғин қилган, ўзи эмас, болаларини халқ қамоқда чиритаётган паллада ижод қилиш қилич дамида юриш билан тенг эди. / Мустақиллик йилларида онги шаклланган авлод буни тасаввур ҳам қилолмайди/.\nМана шу доимий хавотир кўп йиллар ўзбек насрининг намунаси ҳисобланган «Қутлуғ қон» романида ҳам сезилиб туради. Синчиклаб ўқисангиз бу ҳолатни англашингиз қийин эмас. Асарнинг деярли ҳар саҳифасида камбағал қароллар бойларнинг золимлиги, бу дунёнинг адолатсизлиги, ўзининг қорни чалақурсоқлиги ҳақида шикоят қилади. Романдаги бойларнинг ҳаммаси ёмон: Мирзакаримбой — золим, алдоқчи, Салимбойвачча — қотил, Тантибойвачча — қиморбоз, бузуқ, унинг отаси кўчада занглаган мих ётса, туфлаб уйига ташийдиган мумсик… Ойбекдек улуғ адиб ҳам «бу ёзувчи «синфийлик позицияси»ни билмайди ёки билса ҳам атайлаб бузиб кўрсатади!» деган даҳшатли айбномага йўлиқмаслик учун (демак, Сталин қамоқхоналарида суяги чиримаслиги учун) айнан шундай тасвир воситаларидан фойдаланишга мажбур бўлган. (Эҳтимол бугунги китобхон буни билмас, бироқ ҳушёр ўқувчи роман саҳифалари қатида қандай ваҳимали «сирлар» яшириниб ётганини англаши қийин эмас)…\nАдиб табиат манзаралари — қаҳратон совуғи, саратон иссиғи, чечаклар ранги кабилар тасвирида яйраб-яшнаб, эмин-эркин қалам тебратади. (Табиат сиёсатга бўйсунмайди.) Шунингдек, ўзбек удумлари — тўйлар, тортишмачоқлар, куёв жўралар бошидан ун сепишларни маҳорат ва ички ҳаяжон билан тасвирлайди…\n… Одатда, ҳар қандай бадиий асар, айниқса, катта прозаик полотнода китобдаги одамлар қанчалик «тирик», нечоғли жонли бўлиши жуда муҳим, айтиш мумкинки, ҳал қилувчи аҳамият касб этади. Асар қаҳрамонига «жон ато этиш» эса шунчаки, осон юмуш эмас. «Қутлуғ қон»даги энг тирик ва шу туфайли узоқ эсда қоладиган одамлардан бири — Ёрмат. У ҳалол меҳнати билан рўзғор қимирлатиб турган, ўта содда, бир қадар мақтанчоқ, ҳовлиқма одам. Асар бошида бир лавҳа бор. Йўли даладаги бедани ўришга киришиш олдидан Ёрмат унга бедазорни кўрсатиб, «мана, бедам!» деб керилади. Йўлчи беда яхши ўсганини айтиб, «сизникими?» деб сўраса, Ёрмат «Мирзакаримбой отаси»нинг остонасида ўн олти йил ишлаганини, шу боисдан «сеники-меники» деган гап йўқлигини айтади. Гўё бойнинг ярим давлати ўзиникидек. Бойваччаларнинг гапига (зиёфатига) бозордан ҳориб-чарчаб қўй етаклаб келганида калла-почанинг бир улуши ўзига тегишидан хурсанд, бой тўй қилса, тартиб сақлашга балогардон. (Гўё тўй ҳам ўзиникидек!) Охир-оқибат кўрган каромати шу бўладики, кўзининг оқу-қораси Гулнорнинг ўлиги бойникидан чиқади! Ёрматнинг қарийб йигирма йиллик меҳнатига олган ҳақи эса Салимбойваччанинг исловотхонада бир кечада бузуқ аёлларга сарфлаган пулининг ярмига ҳам етмайди! Ёрматнинг Гулнор ўлимидан чеккан изтироблари табиий ва самимий бўлгани учун ҳам ўқувчини ларзага солади…\nҚизиғи шундаки, романдаги энг жонли образлардан бири Нури! У асарда кўп кўринавермайди. Бироқ тирик одам сифатида китобхоннинг хотирасида сақланиб қолади. Негаки, унинг хатти-ҳаракатлари ғоят табиий. Нури ўн саккизга чиққан, соғлом, тўқ, бой оилада ўсган қиз. Унинг жунбуши, туйғулари жиловсиз. Албатта, у Йўлчини яхши кўрмайди. Аммо ёш, келишган йигитнинг қучоғига киришни жудаям хоҳлайди. Бу йўлда минг хил баҳоналарни ўйлаб ҳам топади. Нури «эзувчи» синф вакили сифатида, салбий образ сифатида тасвирланган. Бироқ «салбий»ми, «ижобий»ми, у — тирик одам.\n«Қутлуғ қон»да яна бир боб бор. (Биттагина, ихчамгина боб.) Унда Йўлчи туҳмат билан қамоққа тушгач, қамоқхонада Петров деган инқилобчи «мастеровой» билан танишуви тасвирланади, тўғрироғи, баён қилинади. Петров Йўлчини ўзининг «революцион руҳи ва севгиси билан тарбиялайди». (Романда айнан шундай дейилган.) Қисқа вақт ичида Петров Йўлчининг «онгини ўстиради», умрида қўлига китоб-дафтар олмаган йигитнинг саводини ҳам дарров чиқара қолади. Икковлари қамоқдан қочишади… Баённинг маъноси шу.\nТасаввур қилинг: Ойбекдек тажрибали адиб қамоқ манзараларини, у ердаги муҳит, темир эшиклар, инсонлигини унутаёзган ашаддий жиноятчилар, тўнкамижоз соқчиларни аниқ-равшан тасвирлаши мумкинмиди? Қамоқдан қочиб қутулиш осон эмас. Ёзувчи мана шу драматик ҳолатни ёрқин бўёқларда чизиши мумкинмиди? Албатта мумкин эди! Ва ҳатто керак эди! Хўп, адиб нега шундай қилмаган? Бу саволга китобхон эмас, ёзувчи сифатида жавоб беришим мумкин. (Агар адашсам, устознинг руҳи мени кечирсин!) Гап шундаки, асарни яратиш жараёнида бу бобни ёзиш ниятининг ўзи бўлмаган. Эҳтимол романнинг биринчи варианти (қўлёзма)да ҳам бу боб бўлмаган. Сўнг кимдир ёки кимлардир романда «улуғ рус халқининг мазлум халқлар революцион онгини ўстириб», «одам қаторига қўшишдаги» тарихий ролини кўрсатиш лозимлиги»ни «эслатиб қўйган» ёки шундай қилмаса, «чатоқ бўлиши»ни англатган! Ойбек домла ўлганининг кунидан «бор-е, шуни қўшсам қутуламанми, сенлардан!» деган-ку, беш-олти варақли шу ахборотни қоғозга туширган. «Сиёсий ҳушёр» мунаққидлар эса «Қутлуғ қон»нинг айнан мана шу жойини байроқ қилиб кўтарганлар! «Мана, социалистик реализм намунаси бунақа бўлади!» деб айюҳаннос солганлар. Донишманд Ойбек эса индамай кулимсираб қўя қолган. «Социалистик»ми, «носоциалистик»ми, чинакам реализмни, ҳаёт ҳақиқатининг бадиий ҳақиқатга айланишини романнинг бошқа талай саҳифаларидан топиш мумкин.\nГулнор бўйнидан боғлангандек бўлиб Мирзакаримбойга эрга тегади. Бойга тегади ва ёши етмишни қоралаган чолдан… ҳомиладор бўлади! Мана шу — ҳақиқий реализм! Истеъдоди ўртачароқ ёки ҳаётни теран билмайдиган ёзувчи бўлса Мирзакаримбойнинг ёш қизга уйланишини ярим карикатура тарзида тасвирлаб, шарти кетиб, парти қолган чолни «масхара» қилиши ёки Гулнорнинг бўйида бўлишини умуман ўйлаб кўрмаслиги ҳам мумкин эди. Ойбек эса бундай қилмайди. Албатта, адиб Гулнорнинг иккиқат бўлиши унинг ўлими учун ҳукм эканини, бойнинг ўғил-қизлари, куёв-келинлари мерос васвасаси учунгина ёш «она»дан қутулиш йўлини излаши муқаррарлигини билган. Бу эса романдаги воқеалар оқимининг мантиқий ривожига хизмат қилган. Аммо Гулнор бўйида бўлганини англаган ҳолатни шу қадар теран, психологик аниқ тасвирлаганки, буни фақат катта санъаткоргина эплай олади.\nГулнор тасодифан хизматкорлар яшайдиган хонага кириб қолади ва қозиққа илинган, чанг босган эски дўппига кўзи тушади. Бу Йўлчининг дўпписи эканини эслайди ва дўппининг чангини қоқиб, бағрига босади, кўзларига суртиб ўпади… Ҳақиқий аёл психологияси! Бироқ унинг дардли онлари бу билан тугамайди. Мана, ўша ҳолатнинг давоми.\n«Ташқарида каптарларнинг «ғу-ғу»си, чумчуқларнинг чирқиллашидан бошқа товуш йўқ… Гулнор бирдан чўчиб кетди: қорнида бир ниманинг сезиларли равишда урганини туйди… Дарров англади: у ҳомиладор! Шу онда қалтираган, оёқларида қитдай куч қолмаган каби ерга йиқилаёзди… Кўз олди қорайиб, борлиғини оғриқ-алам сиқиб олди… Бошида ҳорғин, паришон фикрлар учди. «Бахтсиз бола! Тезгина дунёга қадам қўйиб, дадангни набиралари, эваралари кетидан пилдираб югурмоқчимисан? Мана мен — онанг. Сени унутибман! Ўз борлиғингни ўзинг билдирдинг. Мирзакаримбойнинг боласи, унинг эварасидан ҳам кичик боласи!»\nИккита ўта драматик ҳолат — севган кишисини (қамоққа тиқилган Йўлчини қўмсаш ва чол Мирзакаримдан болали бўлганини дафъатан ҳис этишни бир вақтда тасвирлаш тагида чуқур, жуда чуқур маъно ётади. Бундай ҳолатни айнан шу тарзда тасвирлаш учун йирик санъаткор бўлиш керак).\nОйбек домланинг тили содда ва жозибали, ниҳоятда табиий. Романни қайта ўқишда бир нарсага эътибор бердим. Ёзувчи бутун бошли асар давомида «ва» деган боғловчини нари борса тўрт ёки беш марта ишлатган экан. Шунда ҳам муаллиф тилидан. Асар персонажлари эса гап орасида бирон марта «ва» демайди. Жуда зарур бўлиб қолса «ҳам» деган «боғловчи»ни ишлатади. Ниҳоятда табиий жараён! «Ва»ни араблар кўп такрорлайди. Оддий ўзбек эса, («оддий» эмас, «нооддий», яъни тил билимдони ҳам) жонли суҳбатда «ва»ни деярли оғзига олмайди… Бу ғалати ҳолатга эътибор берганимнинг сабаби асардаги одамлар тилига атайлаб ёки шунчаки «чиройли бўлсин, деб «ва»ни солиб қўйиш асарнинг табиийлигини бузишини биламан.\nБу — шунчаки йўл-йўлакай кузатув… Романда бир қарашда оддий, аммо китобхон хотирасида муҳрланиб қоладиган ғалати эпизодлар бор. Мана, шундай ҳолат. Салимбойвачча заҳар солган таомни ичган Гулнор ўлим билан олишиб ётибди. Шунда шўрлик она — Гулсумнинг эсига бир «дори» тушади. У қаердадир эшитган. Заҳар ичган одамга қўй қумалоғини сувга эзиб ичирилса даво бўларкан! Гулсум зиналардан думалаб тушиб оғилхонага югуради ва бир кафт қўй қийини косага эзиб Гулнор томон ошиқади… Ўлим тўшагида ётган фарзандининг жонига ора кириш учун ҳар нарсага тайёр она ҳолатини бундан теранроқ тасвирлаш қийиш…\n… Хуллас, Ойбек домла ижодини синчиклаб ўрганган киши бу улкан адиб нақадар машаққатли ижод мактабини ўтагани, дилидаги армонларнинг кў–ў–ўп қисмини қоғозга тўколмай ҳасратда кетганини, бироқ замона зайлининг зуғумларига қарамай китобларида қатор-қатор инсонларга жон ато қилганини, Қаҳҳор домла ибораси билан айтганда, ўзбекнинг «адабий оиласи»ни бойитишга катта улуш қўшганини тушунади.\n← Аввалги Аввалги Омон Тошмуҳамедов. Эртак ўрнига тарих эшитардик… (2005)\nКейинги → Кейинги: Умарали Норматов. Жаҳон янги шеъриятига ҳамоҳанг тароналар (2005)


Сўўрўнбай Жээнбеков 13 декабрда Тошкентда ҳамкасби Шавкат Мирзиёев билан учрашди.\nАдҳам Икромов чегарадош давлатлардан аҳолининг Ўзбекистонга 10 доллардан ортиқ маҳсулотлар олиб киришига қўйилган чеклов олиб ташланадиган бўлса, Қирғизистон билан “челнок бизнеси” ривожланиб кетишини айтди.\n“Биз бу миқдорни кўпайтиришимиз мумкин, бироқ Қирғизистон билан муносабатларимизда челнок бизнесини ривожлантиришни истамаймиз. Бундай бизнесдан чегара олди ҳудудлари фақат зарар кўради. Буни Польша ва Украина ёки Россиянинг Калининград вилояти мисолида кўришимиз мумкин. Бу биз кўзлаган йўл эмас”, -деди Адҳам Икромов Қирғизистон иқтисодиёт вазири Артем Новиковнинг бу масалани кўтарганига жавобан.\nАртём Новиков форумда Ўзбекистондан Қирғизистонга бир одам 1,5 минг долларгача бўлган маҳсулот ва 50 кило юкни бож тўловларисиз олиб ўтиш мумкин эканини, лекин Қирғизистондан Ўзбекистонга бож тўловисиз фақат 10 доллардан кўп бўлмаган миқдордаги маҳсулотни олиб ўтишга рухсат берилганини айтиб, Тошкент расмийларини бу чекловни бекор қилишга чақирган эди.\nНовиковнинг фикрича, Қирғизистон ҳам челнок бизнеси ривожланишидан манфаатдор эмас. Бизнеснинг бу тури ривожланиб кетмаслиги учун икки давлат божхона хизматлари ҳамкорликда чеклов механизмини ишлаб чиқиши мумкин. Бу ҳолатда Ўзбекистонга бож тўловисиз олиб кириладиган маҳсулотга қўйилган 10 долларлик чекловни олиб ташлаш имконияти пайдо бўлади. Форумда бу муаммони ҳал этиш масаласи очиқ қолдирилди.\nАйни пайтда Ўзбекистон ва Қирғизистон президентлари музокаралардан сўнг ўтказилган брифингда икки давлат ўртасидаги товар айрибошлашни ярим миллиард долларга етказиш тўғрисида кўрсатма берганларини айтишди:\n-Савдо –иқтисодиёт соҳасида муносабатларимиз тарихида бу қадар катта миқдордаги товар айрибошлаш бўлмаган. Бугунга келиб товар айрибошлаш 250 миллион долларга етди. Йил охиригача мутахасисларимиз бу кўрсаткич 280 миллион долларга етишини айтишаяпти. Лекин биз бу кўрсаткични 500 миллион долларга етказиш тўғрисида кўрсатма бердик, -деди Шавкат Мирзиёев.\nЎз ўрнида Қирғизистон президенти Сўўрўнбай Жээнбеков Бишкекнинг Тошкент билан муносабатлари оддий қўшничилик алоқаларидан стратегик ҳамкорлик даражасига кўтарилганини айтди. Жээнбековга кўра, Ўзбекистон - Қирғизистон - Хитой темир йўли қурилиши бу ҳамкорликнинг янада мустаҳкамланишига омил яратади.\n-Ўзбекистон Хитой-Қирғизистон Ўзбекистон темир йўли қурилишини қўллаб-қувватлади. 25 декабрда икки далат ҳукуматлари ишчи гуруҳлари Тошкентада бу масалани муҳокама қилади, -деди Сўўрўнбай Жээнбеков.\nШу билан бир қаторда, президентлар Тошкент-Бишкек авиарейсидан ташқари Тошкен-Ўш авиақатнови, Ўзбекистондан Иссиқкўлга темир йўл қатнови ва икки давлат вилоятлари ўртасида автобус қатновлари йўлга қўйилишини маълум қилдилар.\nБундан ташқари Ўзбекистон - Қирғизистон ўртасида банк ва молиявий операцияларини амлага оширишга қўйилган барча чекловлар олиб ташланиши тўғрисида дастлабки келишувларга эришилди.


Долзарб « Ўзбекистон Халқ Ҳаракати\nТўғрисўзлик бугунги жамият одамлари ҳаётларидан топиш қийин бўлган жиҳат. Тўғрисўз инсон ҳеч қаерга сиғмайди: уйига ҳам, ишига ҳам, Ватанига ҳам, дунёсига ҳам. Тўғрисўз инсоннинг ягона чораси бор: кур...\nМанба: Jahongır Safaroğli Erk...\nМанба: Dustnazar FSD Livsmedeli Sverige...\nШўролар салтанати даврида ўзбек элитаси асосан ўрис тилидаги газеталарни ўқирди. Чунки улар ўрис мактаблари ва олийгоҳларида таҳсил олишганди. Ўша пайтлари КПСС Марказқўми сиёсатига кўра, имконияти бо...\nЎзбекистонда ички ишлар ходимлари олийгоҳларда ёшларни янги тузилаётган сиёсий партияларга қўшилмасликка даъват этувчи учрашувлар ўтказаётгани ҳақида хабарлар келмоқда. Сурхондарё, Хоразм, Бухоро вило...\nЎЗБЕКИСТОНДА ДИНИЙ УЛАМОЛАР КУЧ ИШЛАТАР ТИЗИМЛАРИНИНГ МАЛАЙЛАРИ… Манба: youtube.com...\nМухолифатдаги “Эрк” партиясининг ўтган ой собиқ хонанда Жаҳонгир Отажоновнинг Тошкентдаги уйида ўтказилган қурултойи қатнашчилари 15 июнь куни ёппасига сўроққа чақиртирилган. Эрк” фаоли Абдусалом Эрга...\nЖаноб Алишер Қодиров! Савиясиз ўқитувчиларнинг ҳам, савияли ўқитувчиларнинг ҳам ойлиги юксак эмас. Мактабда бир штат иш ҳақига (яъни 20 соат дарси бор) ишлаб турган ўқитувчи қўлига 1 800 000 сўм ойлик...\nАфғонистон шимоли, яъни Жанубий Туркистонда яшайдиган ўзбекларнинг тақдири билан боғлиқ муҳим янгиликлар бор. Афсуски, ўзбек жамоатчилиги жиддий муаммолар тўғрисида кам ўйлаб, турли хил бемаъниликлар...\nКоррупцияни батамом енга олган мамлакат йўқ. Халқаро рейтингда биринчи ўринда турадиган Янги Зеляндия 100 баллдан 89 балл олган, холос. Аммо коррупцияни самарали жиловлай олган мамлакатлар бор. Уларни...


Олимлар антибиотиклар ўрнини босувчи 100 дан кўпроқ вирусларни аниқлашди\n22:43 / 25.03.2016\nАмерикалик олимлар РНК-сақловчи бактериофаглар – ҳаттоки антибиотикларга барқарор бўлган бактерияларга "ов" қилувчи вирусларнинг 122 та янги турини аниқлашди. Ушбу тадқиқот PLOS Biology журналида чоп этилди.\nБактериофаглар тупроқ ва океанларда, инсон организмида бактериялар миқдорини назорат қилувчи "йиртқич" вируслардир. Ҳозирда маълум бўлган бактериофагларнинг деярли барчаси ДНК-сақловчилардир. РКН-сақловчи бактериофаглар уларни топиш қийин бўлгани учун олимлар томонидан кам тадқиқ қилинган.\nОлимлар РНКли бактериофаглар ДНКли бактериофаглар таъсири ўтмайдиган стафилококк ва стрептококк каби граммусбат бактерияларга таъсир қила олишини биринчи маротаба кўрсатдилар. Маълумки, РНКли бактериофаглар ҳозирда антибиотикларга борган сари барқарорлашиб бораётган грамманфий бактерияларга ҳам таъсир қилади.\n"ДНК сақловчи жуда кўплаб бактериофаглар маълум, бироқ РНК сақловчисини топиш бу катта омаддир", деб айтди тадқиқот муаллифларидан бири Дэвид Ван. Олимлар жамоаси уларни океандан олинган тупроқлар, денгиз жонзотлари, чивинлар, сичқонлар ва резус-макакалардан олинган маълумотларни таҳлил қилиб топдилар.\nОлимлар РНК-сақловчи бактериофагларнинг маълум бўлган бактерияларга таъсирини ўрганишни давом эттирадилар. Олимлар келажакда бундай бактериофагларни муайян бактерияларга қарши қўя олишларига умид қилмоқдалар, бу эса антибиотиклар ёрдамидан воз кечишга имкон беради.


Президентнинг Наманганга сафаридан асосий янгиликлар\nSiz bu erdasiz: Bosh sahifa Yangiliklar Президентнинг Наманганга сафаридан асосий янгиликлар\nШавкат Мирзиёев Попда фойдаланилмай ётган ерда ташкил қилинган мева-сабзавотчилик кластерига ташриф буюрди. Шу ерда президент вилоятдаги туманларни муайян қишлоқ хўжалик экинларига ихтисослаштириш, Косонсой, Чортоқ, Янгиқўрғон туманларини боғдорчиликка йўналтириш лозимлиги ҳақида гапирди ва шу бўйича қарор лойиҳасини ишлаб чиқишга топшириқ берди.\nПрезидент Чортоқ туманида 1000та иссиқхонани ўз ичига олган лойиҳа билан танишди. Иссиқхоналарнинг ҳар бири алоҳида оилаларга берилган, 2 сотих майдондаги бир иссиқхона бир йилда камида 13-18 миллион сўм даромад келтиради.\nУчқўрғон туманида, Норин дарёси бўйидаги корхонада ноёб балиқлар етиштирилмоқда. Бу орқали маҳаллий супермаркетларда форель балиғи нархи икки баробар арзонлашади.\nПоп ва Чустда жун етиштириш ва қайта ишлаш кластери тузилади, 1,5 минг хонадонга 20 мингта қўй ва эчки тарқатилади. Паррандачилик йўналишида эса 39 та лойиҳа амалга оширилади, 440 та иш ўрни яратилади. Тижорат банки томонидан асаларичилик йўналиши бўйича ҳам 46та лойиҳа молиялаштирилади.\nНаманганда «Обод ва хавфсиз маҳалла» концепцияси тақдимоти ўтказилди. Мазкур дастур Наманган шаҳрининг онлайн режимда ишлайдиган бош харитаси ҳисобланади. Дастурга шаҳар бўйича 6 мингта камера уланади.\nВилоятда 16,3 триллион сўмлик лойиҳалар ҳисобига 55 минг янги иш ўрни яратилади. Давлат раҳбари туман ва шаҳарлар кесимида вилоятда хизмат кўрсатиш соҳасини ривожлантириш дастурини ишлаб чиқиш ва ушбу лойиҳалар учун 80 миллиард сўм маблағ ажратилиши, ижтимоий соҳа ва инфратузулма объектлари учун республика бюджетидан қўшимча 100 миллиард сўм маблағ ажратилишини маълум қилди.\nНаманган шаҳри таркибида аввалдан мавжуд бўлган, 2004 йилда тугатилган Давлатобод тумани қайта ташкил этилади. Президент шаҳар аҳоли сони ортиб бораётгани ва шунга яраша ҳал этилиши зарур бўлган масалалар кўлами ҳам ортиб бораётганини айтиб, Давлатобод туманини қайта ташкил этишни таклиф қилди.


Кма-Dgf | medu.uz - Дорилар ҳақида маълумотлар ўзбек тилида\nHome Йўриқномалар Кма-Dgf\nПрепаратнинг савдо номи: КМА-DGF\nТаъсир этувчи модда (ХПН): калий ва магний аспаргинати\n100 растворе содержится:\nфаол моддалар: калий гидроксиди – 0,390 г; магний оксиди – 0,1116 г; L-аспарагин кислотаси – 1,5160 г;\nёрдамчи моддалар: сорбитол – 2,0 г, инъекция учун сув до 100 мл гача.\nАТХ коди: А12СХ\nКМА-DGF калий ва магний танқислигини бартараф қилишга ёрдам беради, электролит мувозонатни нормаллаштиради, антиаритмик таъсир кўрсатади, миокардда моддалар алмашинувини яхшилайди.\nКалий ионлари АТФ, гликоген, оқсиллар ацетилхолин ва бошқа моддаларни синтезини рағбатлантиради. Манфий хроно– ва батмотроп, юқори дозаларда – манфий ино- ва дромотроп таъсирларга эга. Калий ионлари паст дозаларда коронар артерияларни кенгайтиради, юқори дозаларда торайтиради. Шунингдек ўртача диуретик таъсир ҳам кўрсатади.\nМагний ионлари нейронларни қўзғатувчанлигини камайтиради, нерв-мушак ўтказувчанлигини секинлаштиради, кўпчилик ферментатив реакцияларда, электролитларни мувозанатини сақлашда ионларни ташишилида, мембраналарни, ўтказувчанлигида иштирок этади. Магний калийни ҳужайраларга киришига ёрдам беради, яъни ҳужайрадан натрийни чиқариб ва калийни қайтариб, натрий-калий АТФ-азани фаоллаштиради, натрийни концентрациясини камайтиради, қон томирларни силлиқ мушакларида резистентликни пасайтириб натрийни калийга алмашинувига тўсқинлик қилади. Магний ДНК (пентозофосфат) структурасига киради, РНК синтези, наслий аппаратини ҳужайрани ўсишида ва ҳужайраларни бўлиниш жараёнларида иштирок этади. Стрессда катехоламинни ҳаддан зиёд ажралиб чиқарилишини чеклайди ва олдини олади, мумкин бўлган липолизни ва эркин ёғ кислоталарини ажралиб чиқарилишини камайтиради. Миокард тўқималарига ишемияга қарши таъсир кўрсатади: юрак ритмини қисқариши таранглигини ва тез-тезлигини камайтиради, бу миокардни кислородга бўлган эҳтиёжни пасайишига олиб келади, қон томирларни, шу жумладан коронар қон томирларини кенгайишини чақиради.\nАспарагинат магний ва калий ионларини ҳужайра ичи бўшлиғига киришига ёрдам беради, фосфатларни ҳужайралараро синтезини рағбатлантиради.\nКМА-DGF нерв толалари бўйича импульсларни ўтказилишини, синаптик ўтказувчанлик, мушакларни қисқаришини, юрак мушагини ишини бошқаради. Магний ионлари ҳисобига энергияни тушиши ва ишлатилиши жараёнларида иштирок этади, мембраналарни ўтказувчанлигини, нерв-мушак ўтказувчанлигини, ДНК, РНК синтезини ҳужайраларни ўсиши, ҳужайраларни бўлиниши, кислородни ўзлаштирилишини ва фосфатларни синтезини нормаллаштиради. У шунингдек юрак гликозидларига юқори сезувчанлигини пасайтиради, уларни токсиклик белгиларини камайтиради, глюкокортикостероидлар ва диуретиклар чақирган гипокалемияни бартараф қилади.\nКалий ва магний ионлари тез ва тўлиқ сўрилади ва организмни барча тўқималари бўйича тақсимланади. Калий тезда ҳужайра ичига тушиши ва организмдан чиқарилиши туфайли, қон плазмасидаги калийнинг концентрациясини нисбатан қисқа муддат юқори бўлиб қолади. Магний ионларини аҳамиятли қисми плазмада оқсиллар билан (25-30%) комплекс бирикмаларни ҳосил қилади. Калий ва магний ионлари асосан сийдик, оз миқдори – аҳлат, тер, кўз ёши ва бошқалар билан чиқарилади. Буйрак етишмовчилигида калий ва магний ионларини чиқарилиши секинлашиши мумкин.\nКМА-DGF калий ва магний танқислигини бартараф қилиш учун, юрак ишемик касаллигида, шу жумладан ўткир миокард инфарктида; сурункали юрак етишмовчилигида, юрак ритмини бузилишларида (шу жумладан гипокалемия, юрак гликозидларини интоксикацияси чақирган аритмияларда), шунингдек кардиохирургик пациентларда дастлабки ва кейинги даволаш учун қўлланади.\nКМА-DGF парентерал: вена ичига (в/и), томчилаб юборилади. В/и юборишни секин ўтказиш лозим. Препаратни гиперкалемия ва гипермагнемия хавфи, пациентни ҳаётига хавф туғдирувчи аритмияни пайдо бўлиши туфайли, в/и тез юбориш мумкин эмас. Препаратни дозаси ва юбориш давомийлиги қўллаш учун кўрсатма ва гипокалемия даражасига қараб шахсий равишда аниқланади.\nКатталарга одатда эритмани в/в томчилаб 250-500 мл дан суткада 1-2 марта, минутига 15-30 томчи тезликда буюрилади. Кардиохирургик аралашувлардан бир ҳафта олдин, операциядан кейин бир ҳафта давомида эритмани в/и томчилаб минутига 20-25 томчи тезликда суткада 250-500 мл дан ҳар куни юборилади.\nВ/и тез оқим билан юборилганда ёки препаратни терапевтик дозадан аҳамиятли юқори дозаларда юборилганда гиперкалемияда: симптомлари (кўнгил айниши, қусиш, диарея, мушак заифлиги, оёқ-қўлларни парестезияси, атриовентрикуляр ўтказувчанлик секинлашиш, аритмиялар, юракни тўхташи ва бошқалар) ва гипермагниемия симптомлари (юзни қизариши, чанқоқлик, артериал гипотензия, брадикардия, парезлар, арефлексия, мушак заифлиги, нафас марказини сусайиши, аритмиялар, тиришишлар, чарчоқлик ва бошқалар) шунингдек флебит ва тромбоз ривожланиши мумкин.\nПрепаратнинг компонентларига (шу жумладан сорбитолга) юқори сезувчанлик, ўткир ва сурункали буйрак етишмовчилиги, гиперкалиемия, гипермагниемия, шок, атриовентрикуляр блокада, артериал гипотензия, олигурия ва анурия, дегидратация, ўткир метаболик ацидоз, оғир миастения, буйрак усти бези пўстлоғининг етишмовчилиги, Аддисон касаллиги, гемолиз, метанол билан заҳарланиш, фруктозо-1-6-фосфатаза танқислиги, аминокислоталар алмашинувини бузилишида қўллаш мумкин эмас.\nЭҳтиёткорлик билан: жигар фаолиятини бузилишлари, шишларни пайдо бўлиши хавфи, қон плазмасида фосфатлар даражасини пасайиши, кальций, магний ва фосфатини алмашинувини бузилишлари билан боғлиқ сийдик-тош касаллиги, болаларда.\nКалий тежовчи диуретиклар ва/ёки ангиотензинга – айлантирувчи ферменти (ААФ) ингибиторлари, бета-адреноблокаторлар, циклоспорин, гепарин, ностероид яллиғланишга қарши препаратлар билан бир вақтда қўлланганида гиперкалемияга олиб келиши мумкин (қон зардобида калий даражасини назорат қилиш зарур).\nКМА-DGF юрак гликозидлари эритмалари билан фармацевтик мутаносиб (уларни ўзлаштираолинишини яхшилайди, нохуш самараларни камайтиради), унга зарурат бўлганида юрак гликозидлари эритмаларини қўшиш мумкин.\nКМА-DGF аритмияга қарши препаратларнинг манфий дромо- ва батмотроп таъсирини кучайтиради.\nМагний ионларини сақлаши ҳисобига неомицин, полимиксин В, тетрациклин ва стрептомицин самарасини пасайтиради. Кальцитрол қон плазмасида магний концентрациясини оширади, кальций препаратлари магнийнинг самарасини пасайтиради. Умумий анестетиклар марказий нерв тизимига сусайтирувчи таъсирини оширади. Қутбсизлантирувчи миорелаксантлар (атракурий безилати, дексаметазон бромиди ва суксаметоний хлориди, бромид, йодид билан) бир вақтда қўлланганида нерв-мушак блокадаси кучайиши мумкин. Агар препаратни бошқа инъекцион эритмалар билан аралаштирилганда хиралашиш ёки опалесценция пайдо бўлса, у ҳолда бундай аралашмаларни юбориш мумкин эмас.\nФақат шикастланмаган флаконлардаги тиниқ эритмаларни ишлатиш лозим. Флакон очилгандан кейин КМА-DGF ни дарҳол ишлатиш керак.\nПрепаратни педиатрияда фақат бевосита кўрсатма бўлганида ва кутиладиган фойда ва мумкин бўлган хавфни баҳолангандан кейингина қўллаш мумкин.\nПрепаратни пациентни ҳаёти учун хавф туғдириши туфайли, в/и тез юбориш мумкин эмас.\nПрепаратни узоқ вақт қўлланганда ЭКГ ва қонда калий ва магний даражасини назорат қилиш зарур.\nПрепаратни ҳомиладорликда фақат она учун кутилаётган фойда ҳомила учун потенциал хавфдан устун бўлган ҳоллардагина қўллаш мумкин. Препарат билан даволаш даврида эмизишни тўхтатиш лозим.\nАвтотранспортни ҳайдаш ва механизмларни бошқариш қобилиятига таъсири. Маълумотлар йўқ.\nДозани ошириб юборилиши гиперкалемия ва гипермагниемия симптомлари билан кечади.\nГиперкалиемия симптомлари: умумий ҳолсизлик, кардиоваскуляр симптомлар (брадикардия, аритмия, қон босимини тушиши, томирли коллапс, хушдан кетиш хатто юрак қоринчаларини липиллаши ва диастолада юракни тўхташи); нейротоксик симптомлар (проприоцептив сезувчанликни бузилиши, оёқларда парестезиялар ва онгни чалкашиши).\nГипермагниемия симптомлари: кўнгил айниши, қусиш, оғизда металл таъми, летаргия, қовуқ атонияси, қабзият, атриовентрикуляр ўтказувчанликни ва қоринчаларда қўзғалишни тарқалишини ёмонлашиши юқорироқ концентрацияларда: чуқур пай рефлексларни сўниши, қон босимини тушиши, нафасни фалажи, диастолада юракни тўхтаб қолиши.\nДаволаш: кальций ва натрий тузи эритмаларини в/и га юбориш: 0,9% ли натрий хлориди эритмасини; 10-40 мл 10% ли кальций глюконати ёки кальций хлоридини (дозани ошириб юборилишини оғирлигига қараб), инсулин билан 300-500 мл глюкозанинг 5% ли эритмасини в/и томчилаб (ҳар 3-5 г глюкозага 1 ТБ инсулин) нафас фаолиятини ва гемодинамикани тутилиб туриши бўйича тадбирларни, симптоматик даволаш ўтказилади. Магний ионларининг токсик таъсири чақирган периферик парезларда, айниқса нафас мушакларини парезида физостигмин юбориш мумкин. Оғир заҳарланиш ҳолатларида санаб ўтилган тадбирлар самарасиз бўлганида ёки буйрак етишмовчилигида бўлганида гемодиализ ёки перитонеал диализни ўтказиш кўрсатилган.\n100 мл, 200 мл, 250 мл, 400 мл ва 500 мл шиша бутилкаларда (флаконларда).\nЁруғликдан ҳимояланган жойда, 250С дан юқори бўлган ҳароратда сақлансин. Музлатишга йўл қўйилмасин!


Барча мақолалар – 3 sahifasi – Avto Olam\nҚишда автомобилдан қандай фойдаланиш керак?\nDushanba Yanvar 11th, 2021\nҚаҳратон совуқ давом этмоқда, шу боис қишда автомобилдан қандай фойдаланиш ҳақида бир неча маслаҳат беришга қарор қилдик. ⠀ Маълумки, қишда автоҳайдовчи учун асосий ёрдамчиларидан бири WD-40 аэрозолидир. Ҳарорат кескин ўзгариши даврида мазкур аэрозолнинг тенгги йўқ.\nАвтомобиль саноатида стандартлаштириш ва иқтисодий самарадорлик\nСўнги йилларда юртимизда ишлаб чиқарилган автомобилларга бўлган талаб фақат ички бозорни таъминлабгина қолмай балки, хорижий мамлакатларда ҳам мазкур автомобилларга бўлган талаб ортиб бормоқда.\nPayshanba Yanvar 7th, 2021\nЯнги йилда McLaren ишқибозлари девордаги постерни ўзгартиришлари мумкин, чунки янги компания энг юқори тезлиги 351 км/соат бўлган янги 835 от кучига эга Sabre гиперкарини тақдим этди. Бу энг кучли ногибрид McLaren автомобили русумидир.\nНоёб Mustang Mach-E ‘1400’\nDushanba Yanvar 4th, 2021\nFord Performanc ва RTR янги электр кроссоверининг имкониятларини намойиш этиш учун ишлаб чиқилган — ноёб Mustang Mach-E ‘1400’ пойга прототипини тақдим этди.\nЯнги йилда янги форма!\nPayshanba Dekabr 31st, 2020\nТошкент шаҳридаги йўл-патрул хизмати инспекторлари 29 декабрдан бошлаб янги формада хизмат қиладилар. ⠀ Форма совуқ мавсумлар учун мўлжалланган бўлиб, ёғингарчиликдан ҳимоя қилувчи матодан тикилган. Ёрқин ранг ва нурни акс эттирувчи элементлар куннинг исталган вақтида инспекторларнинг яхши илғаб олиш имконини беради.\nЎзбекистонда янги Chevrolet Tracker автомобилининг йиғилиши ташкил этилади\nSeshanba Dekabr 15th, 2020\nUzAuto Motors швейцариянинг Credit Suisse AG молиявий гуруҳидан 150 миллион евро миқдорида синдикатланган кредит олади. Мазкур маблағлар Chevrolet Tracker асосини ташкил этувчи, арзонроқ Global Emerging Markets (GEM) платформасида янги русумлар ишлаб чиқаришни ўзлаштиришга сарфланади.\nF-Pace кроссоверининг янгиланган флагмани\nShanba Dekabr 12th, 2020\nJaguar компанияси Special Vehicle Operations бўлими томонидан ишлаб чиқилган F-Pace кроссоверининг янгиланган флагман версиясини тақдим этди.\nАкциз солиғининг бекор қилиниши ва утилизация йиғимининг қўшилиши автомобиль нархида қандай ўзгаришларни белгилайди?\nПрезидент Шавкат Мирзиёев жорий йилнинг 3июнь куни «Ташқи иқтисодий фаолиятни янада тартибга солиш ва автотранспорт воситаларининг ички бозорини ривожлантиришни рағбатлантиришга доир чора-тадбирлар тўғрисида»ги қарорни имзолади.\nSeshanba Oktyabr 27th, 2020\nЮртимизда ишлаб чиқарилаётган автомобиллар учун зарур бўлган бутловчи қисмларнинг аксарияти «Ўзавтосаноат» АЖ тизимида фаолият кўрсатаётган корхоналар томонидан етказиб берилмоқда.\nУшбу концепт-карда одатий эшикларни кўрмайсиз. Икки кишилик салонга кириш ҳайдовчи ва йўловчи ўриндиқлари тепасидаги улкан капотнинг аста кўтарилиши орқали амалга оширилади.\nУмумий майдони 8,5 гектарга тенг замонавий автомарказга ташриф буюрар экансиз, аввало унинг интерьери эътиборингизни тортади. Юртимизда барпо этилган аксарият автосалонлардан фарқли ўлароқ «Tashkent AUTOCENTRE» ўзига хос, ноодатий ички дизайнга эга.\nChorshanba Oktyabr 21st, 2020\n2020 йилнинг 20 октябрь санасида ŠKODA брендининг юртимиздаги илк дилерлик марказининг расман очилиш маросими бўлиб ўтди. Маросимда Volkswagen кроссовер линиясининг флагмани бўлган, 2021 йил моделига мансуб, тўлиқ ўлчамли ŠKODA KODIAQ йўлтанламас автомобили тақдим этилди.


Россия Федерациясидаги меҳнат муҳожирлари учун бир марталик товон пули: бу қандай ишлайди\n09 Fevral 20:36 / Published in Ўзбекистон янгиликлари\nГлобал пандемия бошланганда, Россия ҳам кўплаб мамлакатлар сингари ўз чегараларини ёпди. Маълум бўлишича, мамлакатни тарк этиш, олиш жуда қийин. Россия Федерациясига ишлаш учун келган кўплаб муҳожирлар пандемия пайтида ишсиз ва шунга яраша пулсиз қолишган.\nЎзбекистондаги мигрантлар юқтириш хавфи туфайли узоқ вақт давомида мамлакатни тарк эта олмадилар.\nТасдиқланмаган маълумотларга кўра, расмий манбаларга кўра, 2020 йил 14 майдан бошлаб COVID-19 пандемияси пайтида Россия Федерацияси ҳудудида қийин аҳволга тушиб қолган Ўзбекистон фуқароларига тўловлар бошланиши керак эди.\nЎзбекистоннинг Москвадаги элчихонаси ва мамлакатнинг Россиядаги минтақалардаги Бош консуллиги берган кафолатларига кўра, бир марталик тўлов миқдори Россия Федерациясидаги энг кам иш ҳақига тенг бўлиши керак эди, яъни 12 130 рубл.\nШуни таъкидлаш керакки, тўловлар барча мигрантлар учун мўлжалланмаган. Компенсацияни қуйидагилар олишлари мумкин:\n– далилларни тақдим этган ҳолда, ногиронлиги бўлган фуқаролар;\n– тегишли ҳужжатлар тақдим этилгандан кейин ҳомиладор аёллар ва 2 ёшгача болалари бўлган аёллар;\n– тасдиқланган COVID-19 ташхиси қўйилган одамлар;\n– Россия олий ўқув юртларининг кундузги бўлимига ўқишга кирган талаба.\nПул олиш учун муҳтожлар сайтга рўйхатдан ўтишлари ва керакли ҳужжатларни юборишлари керак эди. Шунингдек, баёнотда алоҳида чизиқ ажратиб кўрсатилди, унинг ёрдами билан бундай тўловлар мумкин бўлди:\nШуниси эътиборга лойиқки, Россияда карантин бошлангандан буён чет элга чиқишга рухсат берилмаган одамлар учун 12 130 рубл 160 АҚШ доллар. Яхшиямки, бир оз ёрдамҳам албатта яхши. Аммо тўловлар учун белгиланган тоифалардан ташқарида бўлган Ўзбекистон фуқаролари нима қилишлари керак эди? Ва уларнинг аксарияти Россияда оддий ишчилар.\nЎзбек халқининг сўзларига кўра, сайт вақти-вақти билан ишлаган ва ҳали ҳам барча керакли ҳужжатларни топширишга муваффақ бўлганлар 2 баравар кам олишган:\nПандемия сабабли бошқа фуқаролар Россия Федерациясида қолиб, ишсиз қолганлар ёздмоқда:\nМаълум бўлишича, Россия Федерацияси ва Ўзбекистон ҳукумати ҳомийлик маблағларини тақсимлаш учун яхши схемани ишлаб чиқишган. Ҳақиқатан ҳам ёрдам олган одамлар буни оддий кўнгиллилар томонидан эмас, балки сохта пул билан, балки ҳақиқий маҳсулотлар, гигиена воситалари ва энг зарур нарсалар билан олишган.


Димаш Қудайбергеннинг Нью-Йоркдаги концерти аншлаг билан ўтди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nДимаш Қудайбергеннинг Нью-Йоркдаги дастлабки яккахон концерти аншлаг билан ўтди. Мадонна, Бейонсе, Рианна ва Пол Маккартни санъатини кўрсатган «БарклАйс Центр»нинг машҳур аренасида қозоғистонлик қўшиқчи «Arnau tour ENVOY» дастурини намойиш қилди. Янги шоу асосида коинотнинг чексизлиги мавзуси қўйилган.\nҚўшиқчи, шунингдек, репертуаридаги мухлислари севиб қолган қўшиқларни янги талқинда куйлади. Қозоқ, инглиз, рус ва хитой тилларида жами 30 дан ортиқ концерт номери кўрсатилди. Таъкидлаш жоизки, ушбу концерт АҚШдаги мамлакатимиз маданияти кунлари доирасида Қозоғистон Маданият ва спорт вазирлиги томонидан ташкил қилинди.\nҚАНАТ АЙТБАЕВ, Д. ҚУДАЙБЕРГЕННИНГ ОТАСИ:\nҚўшиқларимизни бутун дунё тинглашини истаймиз. Ва бу орзуни Димаш рўёбга чиқара олди! Йиғилганларнинг ҳаммаси қозоқ тилида қўшиқ тинглади! Бахтимизнинг чеки йўқ!\nСВЕТЛАНА АЙТБАЕВА, Д. ҚУДАЙБЕРГЕННИНГ ВОЛИДАСИ:\nБу – фақат Димашнинг эмас, оиламизнинг ҳам орзуси эди. Димаш шундай дерди: «Мен ҳаммага иқтидоримни кўрсатишни истайман, мен дунёга қўшиғимни улашмоқчиман». Биз эса унинг ота-онаси сифатида бу орзулар рўёбга чиқиши учун ҳаракат қилдик. Ва бугун ана шу ҳаракатимиз самарасини кўриб турибмиз. Бу – биз учун шараф. Фарзандимизнинг барча мухлисларига соғлик ва фаровонлик тилашни, миннатдорчилик билдиришни истардим!